qundao/data-zh-poetry huggingface dataset:
送张肖甫徵金岭西道便道还蜀·其二
作者：王世贞
朝代：明

沽酒斜阳双玉瓶，佩刀寒色映都亭。相论白雪无先后，一别青春有醉醒。南去风烟仍泯泯，北来天地渐冥冥。即看十道衣冠使，回首何人哭汉庭。
送张虞部伯启左迁常州别驾
作者：王世贞
朝代：明

与说当年事，孤臣奋欲飞。乾坤淹带甲，风雨促征衣。事定殊文武，权归互是非。所论宁远谪，惜尔寸心违。国难徵兵日，君恩佐郡年。郡横秦望雨，兵入蓟门烟。众谓波相及，吾知道固然。还期保障意，兹地股肱偏。冠盖无容地，萧然一郡丞。孤帆下扬子，秋色满毗陵。白日垂难问，青云傲可凭。汝能勤抚字，夫岂愧飞腾。把袂翻轻别，沾膺自感时。主恩迁地近，吾道小臣宜。月迥延陵剑，潮平太伯祠。古人崇退让，今子莫凄其。
送张虞部伯启左迁常州别驾·其一
作者：王世贞
朝代：明

与说当年事，孤臣奋欲飞。乾坤淹带甲，风雨促征衣。事定殊文武，权归互是非。所论宁远谪，惜尔寸心违。
送张虞部伯启左迁常州别驾·其四
作者：王世贞
朝代：明

把袂翻轻别，沾膺自感时。主恩迁地近，吾道小臣宜。月迥延陵剑，潮平太伯祠。古人崇退让，今子莫凄其。
送张虞部伯启左迁常州别驾其三
作者：王世贞
朝代：明
体裁：五言律诗

冠盖无容地，萧然一郡丞。孤帆下扬子，秋色满毗陵。白日垂难问，青云傲可凭。汝能勤抚字，夫岂愧飞腾。
送张虞部伯启左迁常州别驾其二
作者：王世贞
朝代：明
体裁：五言律诗

国难徵兵日，君恩佐郡年。郡横秦望雨，兵入蓟门烟。众谓波相及，吾知道固然。还期保障意，兹地股肱偏。
送归熙甫之长兴令
作者：王世贞
朝代：明

泪尽陵阳璞始开，一时声价动燕台。何人不羡成风手，此日真看制锦才。若下云迎仙舄去，霅中山拥讼庭来。莫言射策金门晚，十载平津已上台。墨绶专城可自舒，应胜待诏在公车。春山正好时推案，化日何妨且著书。到县斋宫留孺子，诘朝车骑请相如。客星能动郎官宿，白雪阳阿兴有馀。
送归熙甫之长兴令·其一
作者：王世贞
朝代：明

泪尽陵阳璞始开，一时声价动燕台。何人不羡成风手，此日真看制锦才。若下云迎仙舄去，霅中山拥讼庭来。莫言射策金门晚，十载平津已上台。
送归熙甫之长兴令·其二
作者：王世贞
朝代：明

墨绶专城可自舒，应胜待诏在公车。春山正好时推案，化日何妨且著书。到县斋宫留孺子，诘朝车骑请相如。客星能动郎官宿，白雪阳阿兴有馀。
送彭进士谪江右
作者：王世贞
朝代：明

何处滕王阁，遥维八月舲。雨飞南浦绿，云入大江青。忆远凭春树，占程问客星。待君重有赋，慎莫恨飘零。
送徐佥事理闽中屯政
作者：王世贞
朝代：明

朔方诸将出祁连，宇内军储异往年。谁念屯田虚粤岭，即勤搜粟下闽天。行车粳稻排云集，开府旌旗截海悬。岂是故人长待诏，薄游还愧水衡钱。
送徐子与之闽宪
作者：王世贞
朝代：明

踪迹乾坤满，行藏岁月深。一官初汝报，双鬓莫愁侵。霜色帷从动，星文剑可寻。嵯峨鳌顶上，时复快披襟。一马骢仍健，当年五马才。水怜丁字旧，人喜细侯来。鳄徙闽天雨，虹摅粤海雷。弹冠岂吾意，把袂独徘徊。
送徐子与之闽宪·其一
作者：王世贞
朝代：明

踪迹乾坤满，行藏岁月深。一官初汝报，双鬓莫愁侵。霜色帷从动，星文剑可寻。嵯峨鳌顶上，时复快披襟。
送徐子与之闽宪·其二
作者：王世贞
朝代：明

一马骢仍健，当年五马才。水怜丁字旧，人喜细侯来。鳄徙闽天雨，虹摅粤海雷。弹冠岂吾意，把袂独徘徊。
送徐孟孺游北雍且应秋试
作者：王世贞
朝代：明

南州孺子雅翩翩，坐榻时烦府主悬。璞玉自佳三泣楚，囊金行尽一游燕。宁因狗监文方贵，才及龙门客便贤。衰病送君无可道，依稀犹记鹿鸣年。
送徐少卿册封鲁诸王便道归寿大父太师公八十还朝兼简其弟元普中翰
作者：王世贞
朝代：明

即从东兖下东杨，羔雁纷纷簇锦堂。家庆百觞师尚父，公余一赋鲁灵光。孙枝玉树堪谁并，仙掌金茎待尔尝。欲识先朝真肺腑，阖门符玺侍君王。云门乔木郁相望，谁似徐卿庆泽长。两世四为符节令，三朝五锡太师章。朱颜绿鬓明邮传，玉册金书出尚方。寄与凤池难弟道，好裁新赋献长杨。
送徐少卿册封鲁诸王便道归寿大父太师公八十还朝兼简其弟元普中翰·其一
作者：王世贞
朝代：明
体裁：七言律诗

即从东兖下东杨，羔雁纷纷簇锦堂。家庆百觞师尚父，公余一赋鲁灵光。孙枝玉树堪谁并，仙掌金茎待尔尝。欲识先朝真肺腑，阖门符玺侍君王。
送徐少卿册封鲁诸王便道归寿大父太师公八十还朝兼简其弟元普中翰·其二
作者：王世贞
朝代：明

云门乔木郁相望，谁似徐卿庆泽长。两世四为符节令，三朝五锡太师章。朱颜绿鬓明邮传，玉册金书出尚方。寄与凤池难弟道，好裁新赋献长杨。
送徐汝厚之阳信令
作者：王世贞
朝代：明

射策兰台日，题名棘寺年。风波乍相失，云树莽俱悬。月就留陈榻，天迂访戴船。衣冠仍澒洞，朝野并屯邅。不谓艰虞后，重逢涕泪前。移灯申契阔，握醑几留连。辞赋惊心少，交亲举目偏。公车除牍下，仙舄异方传。惜别频看鬓，深期各赠鞭。河山齐十二，礼乐鲁三千。保障谁堪语，弦歌尔自先。弹琴野雉听，开阁县花然。太岳千家色，欢阴万井烟。犊归新卖剑，马饮旧投钱。题壁劳明主，徵书与大贤。他时但鸾凤，莫使变鹰鹯。
送徐汝思参议之山东
作者：王世贞
朝代：明

散帙明灯至故人，焚鱼酌醴坐相亲。未论开府诸侯贵，且数游燕万事新。说剑寒星高北斗，褰帷春雪满东秦。怜予莫叹薪从积，留得朝来爨下身。
送徐汝思郎中使蜀虑囚兼悉鄙志
作者：王世贞
朝代：明

长安二月百花明，花间好鸟嘤其鸣。骑马低回问所适，眼中何人一李生。李生为予赋白雪，击节高歌唾壶缺。两心炯炯中自知，至赏岂得逢人说。谁其之子清而扬，抚琴不弹弦意长。高山流水偶自会，浮云落日那能忘。从此论诗更吾子，予也开襟荐兰芷。沉钩溟渤红珊瑚，明月波光夜深起。文章陆沉世所贱，千年得失人不见。其若天涯生咫尺，陌头飞英乱飘霰。青丝鹔鹴桃叶马，徐卿持节称使者。倾城冠盖走相送，众中无言泪盈把。汉天西尽有光辉，诏许推环国士知。陇云马首三千折，栈道猿声十二时。峨眉山深白日照，锦官溪冷东风吹。巴人诵檄输賨布，夷女迎船歌竹枝。滟滪秋沉疾如矢，白帝江陵七百里。锦袍嵬坐映江水，徐卿丈夫当尔尔，岂无故人王与李。足迹凄凉金马门，烽烟慷慨铜驼里。古人恒悲生别离，灞桥水东不复西。朱颜鬒鬓有时易，蕙质兰芬应未携。对君长揖藏吴钩，鸊鹈膏湿寒芒愁。它日延津倘相遇，三星斗间银河流。
送徐汝旭游太学扶侍宗伯公并讯谢宗伯
作者：王世贞
朝代：明

南州士问美，北阙帝恩繁。稍慰晨昏恋，仍闻诗礼尊。出从鳣席授，归向鲤庭论。荀令香虽冷，何郎粉尚温。通家余濩落，乔木尔飞翻。获保野人业，能忘真宰恩。风飙倏以过，桃李竟何言。唯有青山色，依然傍筚门。
送徐汝旭游太学扶侍宗伯公并讯谢宗伯
作者：王世贞
朝代：明
体裁：五言排律

南州士问美，北阙帝恩繁。稍慰晨昏恋，仍闻诗礼尊。出从鳣席授，归向鲤庭论。荀令香虽冷，何郎粉尚温。通家余濩落，乔木尔飞翻。获保野人业，能忘真宰恩。风飙倏以过，桃李竟何言。唯有青山色，依然傍荜门。
送徐生南还因讯陈员外
作者：王世贞
朝代：明

挟策辞燕市，南州有令名。白云帆际色，黄鸟席边声。裘马游将倦，兵戈气未平。共誇能似舅，为尔忆冰清。
送徐给事归省
作者：王世贞
朝代：明

蓟苑离尊黄鸟飞，仙郎行思在庭闱。书来姑蔑春云远，诏下承明夕宿稀。焚草尚传三殿疏，看花应试五时衣。更怜青琐衔恩侣，回首风尘有是非。
送御史大夫馀姚赵公领南台
作者：王世贞
朝代：明

晓传除命下明堂，西第停钟减舞行。此去风棱归独坐，向来霜色满南床。千乌旧是台城侣，一鹤居然御史装。见说太平堤上树，廪秋犹自拂云苍。
送德甫行部越中
作者：王世贞
朝代：明

使者輶轩亦快哉，高名金虎署中推。十年未叹为郎拙，三尺仍劳圣主裁。此去悬蒲应自慰，人间刻木渐堪哀。江潮揭地千门转，海色摧天万舰来。飞檄昼销兵气尽，按章春傍使星回。莫将风雨疑吾道，且仗河山纵汝才。槜李诗成吴子郡，折梅人在越王台。蓟门何限如渑酒，愁对繁花不敢开。
送成伯詹录颁两宫徽号诏于闽中
作者：王世贞
朝代：明

使者衔书下七闽，马头能散万家春。来时紫殿椒花发，到日雕盘荔子新。盛际两宫俱圣母，清朝列国让王人。欲知问寝龙楼事，争访含香鹤禁臣。
送成伯鸿胪还朝
作者：王世贞
朝代：明

斋舫纷纷秋色间，几人符传扣天关。仍参豹尾君王仗，亲缀蛾眉将相班。望里金茎仙作掌，墀端玉笋品为山。交游倘及归田叟，洗墨分甘未尽闲。
送戴同年令闽
作者：王世贞
朝代：明

怜君似安道，而我愧王猷。清夜数相过，玄言时自酬。宦游轻别路，作吏更南州。山阁荔枝熟，毋忘西北邮。
送扬州李太史丈请急省觐
作者：王世贞
朝代：明

春来锦缆满江湖，曾是甘泉赐沐殊。当年圣主颁鱼佩，今日亲庭见鲤趋。桂树云生淮海壮，金茎月出汉台孤。若到里门应早下，花间或恐有前驱。
送抚浙温司马入佐大农
作者：王世贞
朝代：明

太真名辈许谁如，况是追锋有召车。全越已收文种治，大农能废计然书。皂囊胆落传应久，白屋神交意不疏。欲买豚肩趋道左，恐烦轩冕狎樵渔。
送故人汪禹乂之子尧卿谒宁国尹使君
作者：王世贞
朝代：明

禹乂以穷死，寄悰风与骚。诸儿尽舒俨，孽子是枚皋。小赋不堪饱，薄游空自劳。非君贶金错，那得剪蓬蒿。
送方伯吴公入觐还金陵却赴浙省
作者：王世贞
朝代：明

何限朝天艗，如公五两轻。君王书上考，宴饯下承明。不爱东胶赏，俱称召伯荣。三提长官印，十稔临安城。草木沾恩泽，江山识姓名。官如两高峻，人比孤山清。休汝冠裳会，留恂父老情。画熊犹缓发，竹马已先迎。久偃扶桑？，仍留下濑兵。伫看新节钺，隐隐出西京。
送方伯吴公入觐还金陵却赴浙省
作者：王世贞
朝代：明
体裁：五言排律

何限朝天艗，如公五两轻。君王书上考，宴饯下承明。不爱东胶赏，俱称召伯荣。三提长官印，十稔临安城。草木沾恩泽，江山识姓名。官如两高峻，人比孤山清。休汝冠裳会，留恂父老情。画熊犹缓发，竹马已先迎。久偃扶桑�，仍留下濑兵。伫看新节钺，隐隐出西京。
送方居道之应天
作者：王世贞
朝代：明

落日大江树，扬帆帝子洲。仙台看不尽，天堑划分流。水击三千舶，云甍十二楼。腹心归掌握，参佐见风猷。吏事饶谈笑，公馀得卧游。烟花驰道晚，霜叶禁宫秋。潮阔连沧海，天清辨虎丘。莼鲈未须羡，乡思总能酬。
送方承天禹绩
作者：王世贞
朝代：明

向来龙起处，曾此更鸣銮。父老十年复，君王三日欢。跸留佳气满，歌忆大风寒。望幸河山切，沾恩雨露宽。官曹副司隶，宫阙比长安。稚子车前拥，中涓桂后弹。声名方叔并，词赋郢人看。莫作南阳对，君今治岂难。
送昆山刘令入觐
作者：王世贞
朝代：明

父老讴歌拥别筵，谁能借寇不朝天。清心白璧看同莹，治行黄金赐独偏。叶县仙人凫远日，中牟茂宰雉驯年。翻嫌刘宠生多事，不遣行囊长一钱。
送昆崙山人王叔承游楚
作者：王世贞
朝代：明

桃叶堕三湘，风吹作酒香。怀中双玉笛，把赠一王郎。不必誇鹦鹉，唯须典鹔鹴。众嫌文士薄，吾爱酒人狂。遂雁回天柱，登楼快武昌。稍闻鱼价贱，莫使铗歌长。
送曹子会试
作者：王世贞
朝代：明

罢醉枫桥酒，乾坤别自轻。如云偕计吏，捧日向承明。不必论三献，无何遂一鸣。平津晚来贵，曾是鲁诸生。紫极春将动，黄河冰自开。请看题柱者，谁是斲轮才。剑暖初辞匣，金寒旧筑台。甘泉倘有赋，圣主受釐回。
送曹子会试·其一
作者：王世贞
朝代：明

罢醉枫桥酒，乾坤别自轻。如云偕计吏，捧日向承明。不必论三献，无何遂一鸣。平津晚来贵，曾是鲁诸生。
送曹子会试·其二
作者：王世贞
朝代：明

紫极春将动，黄河冰自开。请看题柱者，谁是斲轮才。剑暖初辞匣，金寒旧筑台。甘泉倘有赋，圣主受釐回。
送曹子念文学游闽还访天台
作者：王世贞
朝代：明

昙阳观头夜香焚，袅作轮囷三素云。若到幔亭应少住，为余持赠武夷君。武夷九曲青不足，还向天台访石梁。为是橐轻难压载，尽收山色付奚囊。冰盘不肯荐杨梅，五月闽天锦作堆。日啖红香三百颗，可应单为荔枝来。虬髯铁面太峥嵘，看尔菰芦意气生。莫为外家夸宅相，近来文苑已除名。
送曹子念文学游闽还访天台·其一
作者：王世贞
朝代：明

昙阳观头夜香焚，袅作轮囷三素云。若到幔亭应少住，为余持赠武夷君。
送曹子念文学游闽还访天台·其三
作者：王世贞
朝代：明

冰盘不肯荐杨梅，五月闽天锦作堆。日啖红香三百颗，可应单为荔枝来。
送曹子念文学游闽还访天台·其二
作者：王世贞
朝代：明

武夷九曲青不足，还向天台访石梁。为是橐轻难压载，尽收山色付奚囊。
送曹子念文学游闽还访天台·其四
作者：王世贞
朝代：明

虬髯铁面太峥嵘，看尔菰芦意气生。莫为外家夸宅相，近来文苑已除名。
送曹子念赴永嘉谒谢王使君阳德因游天台雁荡诸山
作者：王世贞
朝代：明

江南十月未风沙，髯客翩翩问永嘉。报赠岂无青案玉，归装定有赤城霞。鸿飞绝巘书千里，蜃拥蒸波锦万家。最是府公为地主，可能留赏及春华。
送朱象玄之南司成二首
作者：王世贞
朝代：明

汉宫晨散履声迟，江左文章太学师。御气迥分龙虎宅，仙台高忆凤皇池。春云列第乌衣满，夜雨诸生绛帐窥。同舍总惊匡鼎至，说诗犹自解人颐。闻君独厌承明庐，起草谁堪自石渠。高坐旧看惊五鹿，讲堂新复兆三鱼。窗前散帙钟山色，署里含香汉客裾。应是两都增气象，班扬词赋几人如。
送朱象玄之南司成二首·其一
作者：王世贞
朝代：明

汉宫晨散履声迟，江左文章太学师。御气迥分龙虎宅，仙台高忆凤皇池。春云列第乌衣满，夜雨诸生绛帐窥。同舍总惊匡鼎至，说诗犹自解人颐。
送朱象玄之南司成二首其二
作者：王世贞
朝代：明
体裁：七言律诗

闻君独厌承明庐，起草谁堪自石渠。高坐旧看惊五鹿，讲堂新复兆三鱼。窗前散帙钟山色，署里含香汉客裾。应是两都增气象，班扬词赋几人如。
送朱象玄太史使武昌楚府
作者：王世贞
朝代：明

诏从冠冕际南天，君去湖波正淼然。此日包茅供岁朔，异时琼树怅风烟。张筵乐奏鱼龙曲，对客文成鹦鹉篇。归郡前驱逢负弩，青云初过陆机年。
送李使君旬宣金华部分赋得东海
作者：王世贞
朝代：明

绣幄霓旌映娄水，父老揖余向东指。此公自领符节来，海不扬波三年矣。金华仙嶂迭芙渠，叱石穿云兴有余。回首扶桑日出处，可能还记鲁连居。
送李侍御迁江西宪
作者：王世贞
朝代：明

曾飞片檄下呼韩，大漠风云指掌看。揽辔秋高三晋色，挂帆天入九江寒。清朝尚郁囊中草，祖道犹惊柱后冠。东望斗边多战气，几时书记向长安。
送李员外实夫
作者：王世贞
朝代：明

跃马河梁畔，殷勤更一卮。荒城寒自入，游子暮何之。忆昔含香省，逢君解佩时。久将流誉汰，偏引寸心私。睥睨回青眼，吹嘘念色丝。推年难汝弟，问字亦吾师。调笑更相折，疏狂醉不辞。金兰馀缱绻，玉树迫参差。飞盖骄频拥，离歌杳莫追。霜天涿鹿野，使者鹴鸠司。北走龙沙遍，南归雁候移。星辰摇鼓角，寓宇插旌麾。有疏堪流涕，无人可察眉。好乘秋令返，未许昼游迟。
送李孟敬侍御还台
作者：王世贞
朝代：明

十年贪识凤毛难，曾借中兴疏草看。家有一书司马法，人传八使惠文冠。霜驱夙雾过衡远，风送馀波上汉寒。共道朝廷尊自若，仍教李勉向台端。
送李德宣之萧山司训二绝
作者：王世贞
朝代：明

萧山竹箭美于玉，湘湖莼菜绿胜丝。任是广文官舍冷，未应翻作季鹰思。八月晴江响怒雷，西陵渡口趁潮开。船头赤鲤如人立，知是龙湫带雨来。
送李德宣之萧山司训二绝·其一
作者：王世贞
朝代：明

萧山竹箭美于玉，湘湖莼菜绿胜丝。任是广文官舍冷，未应翻作季鹰思。
送李德宣之萧山司训二绝·其二
作者：王世贞
朝代：明

八月晴江响怒雷，西陵渡口趁潮开。船头赤鲤如人立，知是龙湫带雨来。
送李无锡入为仪部郎教习驸马
作者：王世贞
朝代：明

傅粉何都尉，含香汉省郎。礼曹新日御，戚里自风光。花邑留驯雉，笙楼引凤皇。唯余邑父老，选石慧山忙。
送李时养游金陵
作者：王世贞
朝代：明

李生买棹长干游，楸局奚囊在两头。欲觅羊郎剧棋地，不知何处是金沟。
送杨司理被征
作者：王世贞
朝代：明

清白关西代不衰，风猷吴下去还思。生平自是无三惑，暮夜何烦有四知。明主自传青琐钥，举朝争诵皂囊辞。莫谈江汉垂纶叟，十载天容一壑私。
送杨宁叔归山二首
作者：王世贞
朝代：明

不辞郑玄负笈，欲从匡鼎解颐。今日阿蒙吴下，他年夫子关西。百年汝乡人杰，一代山斗毛公。毋论鳌峰冠顶，要并麟阁标雄。
送杨宁叔归山二首·其一
作者：王世贞
朝代：明

不辞郑玄负笈，欲从匡鼎解颐。今日阿蒙吴下，他年夫子关西。
送杨宁叔归山二首·其二
作者：王世贞
朝代：明

百年汝乡人杰，一代山斗毛公。毋论鳌峰冠顶，要并麟阁标雄。
送杨都督之定海
作者：王世贞
朝代：明

开府兵符出帝州，即看鱼丽拥春流。越裳使者初□□，□□□□□拜侯。画海鲸波回汉节，垂天虹色吐吴钩。麒麟倘有丹青事，莫放书生在上头。
送林光宇文学同高吴二茂才还闽四绝句
作者：王世贞
朝代：明

韩子文章日月光，当时闽海一欧阳。不论观察如常衮，分得三珠夜已光。吴江霜冷落枫丹，闽峤繁花正耐看。识字儿曹师友意，春风桃李不成寒。经术从推绛帐师，还惊博学与宏词。诸林树树闽大色，犹有温陵桂一枝。高子波澜自老成，吴郎神彩独纵横。他年并出延津剑，遥见星文动洛城。
送林光宇文学同高吴二茂才还闽四绝句·其一
作者：王世贞
朝代：明

韩子文章日月光，当时闽海一欧阳。不论观察如常衮，分得三珠夜已光。
送林光宇文学同高吴二茂才还闽四绝句·其三
作者：王世贞
朝代：明

经术从推绛帐师，还惊博学与宏词。诸林树树闽大色，犹有温陵桂一枝。
送林光宇文学同高吴二茂才还闽四绝句·其二
作者：王世贞
朝代：明

吴江霜冷落枫丹，闽峤繁花正耐看。识字儿曹师友意，春风桃李不成寒。
送林光宇文学同高吴二茂才还闽四绝句·其四
作者：王世贞
朝代：明

高子波澜自老成，吴郎神彩独纵横。他年并出延津剑，遥见星文动洛城。
送林光宇文学同高吴二茂才还闽四绝句王阳德大参自诧地理师而极口为江右刘生游扬以为能得景纯三昩墓田丙舍一一听其更定刘子来谒乃有谓其非真者戏成小绝赠之·其一
作者：王世贞
朝代：明
体裁：七言绝句

王叟青乌夸秘传，逢君却耗买山钱。老夫尽有容身地，且傍春风住几年。
送林司谕教授广信
作者：王世贞
朝代：明

藉甚林夫子，移官与众同。乍新青雀舫，依旧素王宫。才吐牛刀割，文争斗剑雄。时偕柳常侍，一咏白蘋风。
送林君自江南帅入领禁兵
作者：王世贞
朝代：明

白麻黄纸日相闻，燕颔虬须故不群。父老争持都护绶，君王借控羽林军。轻舟敌浪全须石，大旆凌风半入云。见说匈奴先款塞，可容麟合画元勋。
送林户部敬夫出守雷州时敬夫以诗留别
作者：王世贞
朝代：明

花封上考旋浮沈，粉署陪京更滞淫。晚得郡符聊解摈，可从文苑觅知音。三刀不独方州梦，十里还成到海吟。莫向雷门疑布鼓，远臣今系圣皇心。五马虽荣未足酬，白门郎署少风流。惭无启事同新沓，薄有诗篇答播州。在宥总偏雷电至，不扬那为海波愁。贪泉便饮难移念，廉石将从压载留。
送林户部敬夫出守雷州时敬夫以诗留别·其一
作者：王世贞
朝代：明

花封上考旋浮沈，粉署陪京更滞淫。晚得郡符聊解摈，可从文苑觅知音。三刀不独方州梦，十里还成到海吟。莫向雷门疑布鼓，远臣今系圣皇心。
送林户部敬夫出守雷州时敬夫以诗留别·其二
作者：王世贞
朝代：明

五马虽荣未足酬，白门郎署少风流。惭无启事同新沓，薄有诗篇答播州。在宥总偏雷电至，不扬那为海波愁。贪泉便饮难移念，廉石将从压载留。
送林承熙太学归吴因简张幼于
作者：王世贞
朝代：明

结客休怜金尽时，吴阊处处酒为旗。怀人但有梅花句，驿使姑苏到不迟。彩笔秋凋吴苑霜，张家客尽正彷徨。何人直挟奚囊上，掣取南州挂壁床。
送林承熙太学归吴因简张幼于·其一
作者：王世贞
朝代：明

结客休怜金尽时，吴阊处处酒为旗。怀人但有梅花句，驿使姑苏到不迟。
送林承熙太学归吴因简张幼于·其二
作者：王世贞
朝代：明

彩笔秋凋吴苑霜，张家客尽正彷徨。何人直挟奚囊上，掣取南州挂壁床。
送林茂才以材之澧州赴华阳王馆
作者：王世贞
朝代：明

调笑辞蛮语，歌呼慕楚狂。青箱从建业，朱邸有华阳。醴是贤王宠，兰为大国香。浮山与绣水，听汝贮奚囊。
送梁思伯还南海
作者：王世贞
朝代：明

韦贤原相汉，其子独辞侯。问岂家人产，交唯国士流。衣冠宁向俗，书卷自宽愁。蹑履三神遍，题诗五岳留。道存匏肯系，材大瓠还浮。傲世时扪虱，全身或应牛。席回桐柏雨，帆入广陵秋。淮海桓伊笛，乾坤郭泰舟。众情双眼在，吾党寸心酬。欲别频更烛，相思但倚楼。燕豪赠匕首，粤女问刀头。雁徼看犹去，羊城望转脩。求仙勾曲岭，载酒郁林洲。何日寻初服，相期向子游。
送梁舍人奉使还岭南
作者：王世贞
朝代：明

珂声历落散金铺，曙色南分一宿孤。客到羊城元奉使，歌从凤沼有将雏。梅花寄远罗浮玉，诗草行装合浦珠。闻道伯鸾新冢就，可能相为附生刍。
送楚人曹生义乌令
作者：王世贞
朝代：明

美人御瑶舄，别我去长安。步草俱称植，栽花不让潘。贤如楚令尹，秩是汉郎官。风物东阳近，声名西岘看。人家稻禾足，公事酒杯宽。溪学郇公字，岩藏葛令丹。松间案猿鹤，花底集鹓鸾。欲作临岐赠，冰壶秋月寒。
送欧阳判官迁两淮运判
作者：王世贞
朝代：明

飞盖一江隔，棠阴两地馀。水经初罢注，盐筴旋裁书。官为清时好，家因薄宦虚。亦知鲑菜贱，慎莫叹无鱼。
送殷无美聘郭将军记室作
作者：王世贞
朝代：明

当时七子擅词场，书记翩翩尔最良。闻道将军移下濑，可无飞檄扫扶桑。酬来赵璧浑如月，说罢吴钩已是霜。总为幕中多贵客，古今唯有郭汾阳。
送殷无美赴夷陵守
作者：王世贞
朝代：明
体裁：七言律诗

十年清问满公车，今睹方州建隼旟。东下江平知禹凿，西来土黑是秦余。渚宫人去烟俱冷，巫峡才多雪不如。俱道大夫饶赋咏，莫因天远废双鱼。
送比部吴枢季之金陵时舍弟在仪部
作者：王世贞
朝代：明

东山六月下何迟，此去风流建业知。行李夜投朱雀巷，墨花秋染白云司。棠阴故郡迎舟出，槐色清人抱案移。欲觅阳春春署在，侬家团扇是新词。
送毛检讨起贬云南幕僚
作者：王世贞
朝代：明

乾坤惨淡干戈里，封事终军拭泪题。苑道夜乘中贵马，关头朝听逐臣鸡。盘江瘴暖桐花发，黔岭云深鹎鵊迷。魑魅如逢休代答，赐环应有汉宫泥。
送毛豹孙天池寺检藏寺为僧久据争之力而后得之
作者：王世贞
朝代：明

知君逸思倦周旋，爱结天池寺里缘。寺忆东亭初施日，池夸康乐再开年。呗声时出归云外，梵夹初收落月前。即使顿翻三藏遍，不如离欲近初禅。
送汝康柳州再徙澄江
作者：王世贞
朝代：明

汝游桂岭疑天尽，更入滇方觉地宽。明月江帆悬万里，瘴云山树郁千盘。莫将诗句题蛮府，自有威仪识汉官。橘柚秋风今实否，高飞鸿雁满长安。
送汝成工部还留都
作者：王世贞
朝代：明

曳履方陪阊阖班，劳歌更拟及秋还。乾坤岁计安危里，伯仲天涯去住间。明月雁声连蓟苑，寒云旌色满钟山。停舟借问鸣珂宅，樽酒黄花未破颜。
送江比部视广东学
作者：王世贞
朝代：明

久羡江淹笔，仍扳陆贾车。别怀唯尔赋，新论是谁书。鸠署残星外，羊城明月初。岁寒须自保，鸿雁正愁予。
送汤比部捧元正表入贺时青琐十年矣
作者：王世贞
朝代：明

锦吹牙旌捧传轩，千官鹄立贺正元。十年供奉铜龙署，今旦传开白虎樽。共羡使星人是法，毋轻秋省室曾温。知君蒿目多吁画，为借椒香奉至尊。
送汤给事元衡入朝补旧省
作者：王世贞
朝代：明

离筵一尊酒，还试五时衣。白简名逾重，青蒲事渐非。湛惊新露渥，聚讶旧星稀。莫以天颜瘦，应推海宇肥。暮云人怨别，乔木尔翻飞。倘及弘之事，无鱼老钓矶。
送汪丈伯阳兵宪谢病归
作者：王世贞
朝代：明

幕中谈策拟穰苴，可向明时赋卜居。卧病白云生剑履，归来秋色满琴书。自言司马游多倦，无那原思惫不如。他日相逢花里醉，知君弟子有篮舆。开府秋霜棨戟新，能令万马肃駪駪。虎头班氏非难相，龙性嵇生未易驯。还向五湖论日月，自因千古厌风尘。拂衣吾更惭吾语，倘许珊瑚并钓纶。
送汪丈伯阳兵宪谢病归·其一
作者：王世贞
朝代：明

幕中谈策拟穰苴，可向明时赋卜居。卧病白云生剑履，归来秋色满琴书。自言司马游多倦，无那原思惫不如。他日相逢花里醉，知君弟子有篮舆。
送汪丈伯阳兵宪谢病归·其二
作者：王世贞
朝代：明

开府秋霜棨戟新，能令万马肃駪駪。虎头班氏非难相，龙性嵇生未易驯。还向五湖论日月，自因千古厌风尘。拂衣吾更惭吾语，倘许珊瑚并钓纶。
送汪中丞伯玉游太湖以病不能偕
作者：王世贞
朝代：明

自是中丞爱拍浮，得归天许五湖游。行空日月开双镜，欲雨乾坤共一抔。此去鸱夷堪独赏，暂来羊仲不相求。知君尽识人间字，龙室真文可借雠。
送汪光禄迁南京尹
作者：王世贞
朝代：明

晋室丹阳尹，汉时光禄勋。云依故都合，星自禁垣分。九列人堪老，三朝事可闻。江东吏人在，应识小冯君。
送汪太史振宗封衡世子还朝
作者：王世贞
朝代：明

屈指公车射策年，忽看飞传若从天。峥嵘玉叶东秦后，缥缈金茎北极前。共惜衣冠星使去，虚令钟簴雪宫悬。祗应同姓诸王表，亲载齐闳第一篇。
送汪惟一乞子与墓文
作者：王世贞
朝代：明

玉树看埋土，谁能不叹嗟。剧怜唯宋玉，能守是侯芭。气色开中古，文章属大家。即今苕水上，时吐赤城霞。
送沈九畴还四明
作者：王世贞
朝代：明

曩时四明客，倜傥能文章。挥毫写秋色，眼底天茫茫。家多渥洼种，白眉矜最良。今朝逢阮咸，果胜步兵狂。咳唾出珠玑，半落奚锦囊。抗手别我去，孤帆渡钱塘。倘成郊居赋，须寄王中郎。
送沈司训之仁和
作者：王世贞
朝代：明

七百里多平水面，江南大抵是仙官。宝带桥头别亲旧，莺花一路到临安。西湖是处美人妆，天竺松风吹绕梁。便携罢讲诸生去，何必誇他马季长。手板抛来尽日閒，吴峰青比玉峰殷。若语傍人应不分，一生长对案头山。
送沈司训之仁和·其一
作者：王世贞
朝代：明

七百里多平水面，江南大抵是仙官。宝带桥头别亲旧，莺花一路到临安。
送沈司训之仁和·其三
作者：王世贞
朝代：明

手板抛来尽日閒，吴峰青比玉峰殷。若语傍人应不分，一生长对案头山。
送沈司训之仁和其二
作者：王世贞
朝代：明
体裁：七言绝句

西湖是处美人妆，天竺松风吹绕梁。便携罢讲诸生去，何必誇他马季长。
送沈纯甫尚宝北上
作者：王世贞
朝代：明

纯甫自捧金鸡赦，归奉严亲五湖社。闭户初怜此身得，傍人再讶除书下。毋论当路急需贤，我自凿坏犹劝驾。繁霜臈作吴门冰，劲节与之斗崚嶒。畴当鼓枻如渔父，谁不呼舟并李膺。此时绛灌须辟易，此际屈贾仍冯陵。承明玺郎初儤直，万里天颜今咫尺。臣直转彰人主仁，君肥却虑吾民瘠。光禄艾卿赵宫赞，握手生还玉门色。赵子夙昔同襟期，艾卿亦忝文字知。但令朝着有三益，容我衡门歌四维。君不见发弩健儿纵鼷鼠，又不见埋轮使者宁狐狸。丈夫有才莫小用，他日舜世肩皋夔。
送沈进士病起还朝时其父鸿胪君无恙有弟同榜而谒选当得邑职
作者：王世贞
朝代：明

羡尔趋庭后，枫江引画桡。归心缘爱日，起色为观潮。玉树名元并，金茎渴自消。纵令甘手板，不削沈郎腰。
送沈郎中守顺庆
作者：王世贞
朝代：明

锦水征帆鼓吹开，儿童骑竹郡符来。星前旧垒馀巴国，云里孤亭拟岘台。？色昼当槐府静，夷歌春让芋田回。祇怜花发郫筒美，谁似仙曹对举杯。
送沈郎中守顺庆
作者：王世贞
朝代：明
体裁：七言律诗

锦水征帆鼓吹开，儿童骑竹郡符来。星前旧垒馀巴国，云里孤亭拟岘台。�色昼当槐府静，夷歌春让芋田回。祇怜花发郫筒美，谁似仙曹对举杯。
送济南张生授侯门教读还里
作者：王世贞
朝代：明

送君杨柳蓟门青，雨色能令紫马停。莫讶蒯缑歌不起，橐中今是五侯鲭。侯门正好曳长裾，暂拥双旌过里闾。若到济南人自识，少年曾受伏生书。
送济南张生授侯门教读还里·其一
作者：王世贞
朝代：明

送君杨柳蓟门青，雨色能令紫马停。莫讶蒯缑歌不起，橐中今是五侯鲭。
送济南张生授侯门教读还里·其二
作者：王世贞
朝代：明

侯门正好曳长裾，暂拥双旌过里闾。若到济南人自识，少年曾受伏生书。
送滇人周广文校士关内
作者：王世贞
朝代：明

绛帐如云海国开，公车还复领群材。秦庭忽动连城色，汉马多从西极来。题罢金天霞作掌，饮残清渭月为杯。奚囊定有怀滇句，知向昆明沼上回。
送潘大宪副视关中学政
作者：王世贞
朝代：明

雍容冠旆入燕京，经术江东旧着名。不似公家潘散骑，仅将行色赋西征。三辅青衿拜下风，就中三礼更推公。似闻伯仲金华省，曾奏先朝白虎通。
送潘大宪副视关中学政·其一
作者：王世贞
朝代：明

雍容冠旆入燕京，经术江东旧着名。不似公家潘散骑，仅将行色赋西征。
送潘大宪副视关中学政·其二
作者：王世贞
朝代：明

三辅青衿拜下风，就中三礼更推公。似闻伯仲金华省，曾奏先朝白虎通。
送潘溧阳征复应朝便道省觐御史大夫公
作者：王世贞
朝代：明

尚书尺一问潘郎，可是河阳让溧阳。河阳种花千万树，溧阳祗晓课农桑。河堤使者酒如泉，仙令婆娑舞膝前。但使双凫似双舄，不愁元日误朝天。殷勤致问张京兆，亲引郎星上帝都。怀县潘郎应更好，不知明主赐金无。
送潘溧阳征复应朝便道省觐御史大夫公·其一
作者：王世贞
朝代：明

尚书尺一问潘郎，可是河阳让溧阳。河阳种花千万树，溧阳祗晓课农桑。
送潘溧阳征复应朝便道省觐御史大夫公·其三
作者：王世贞
朝代：明

殷勤致问张京兆，亲引郎星上帝都。怀县潘郎应更好，不知明主赐金无。
送潘溧阳征复应朝便道省觐御史大夫公·其二
作者：王世贞
朝代：明

河堤使者酒如泉，仙令婆娑舞膝前。但使双凫似双舄，不愁元日误朝天。
送潘青州之信阳兵备
作者：王世贞
朝代：明

使者黄金出汉京，共看潘岳赋西征。淄青剑履花间发，淮蔡旌旗雪后迎。自昔单车消众垒，于今千骑拥连城。中朝文武如君少，莫使人传治郡名。
送狄行人使蜀藩
作者：王世贞
朝代：明

隐隐寒星度永安，迢迢节使下金銮。锦江新水迎船发，石栈浮云骑马看。桐叶旧馀周典礼，蚕丛争识汉衣冠。壮游词赋应归汝，对酒毋歌蜀道难。
送王中丞汝文提督操江
作者：王世贞
朝代：明

折冲元自汉庭闻，柱后新裁上切云。一剑画将天堑地，千帆教就水犀军。台城昼拥韬钤色，幕府春生组练文。却笑当年浑共浚，与君同姓不如君。惠文霜色隐昆吾，玄武湖风响仆姑。三翼尽环青雀舸，一军俱号黑云都。按章诸部多抛绶，趋府何人不佩符。共说中朝山吏部，论兵暗已合孙吴。
送王中丞汝文提督操江·其一
作者：王世贞
朝代：明

折冲元自汉庭闻，柱后新裁上切云。一剑画将天堑地，千帆教就水犀军。台城昼拥韬钤色，幕府春生组练文。却笑当年浑共浚，与君同姓不如君。
送王中丞汝文提督操江·其二
作者：王世贞
朝代：明

惠文霜色隐昆吾，玄武湖风响仆姑。三翼尽环青雀舸，一军俱号黑云都。按章诸部多抛绶，趋府何人不佩符。共说中朝山吏部，论兵暗已合孙吴。
送王亮焘下第
作者：王世贞
朝代：明

北风吹马鬣，寒色满貂裘。以我未能去，逢君不可留。乱砧淮浦夜，孤戍蓟门秋。为有幽芳在，何须叹薄游。
送王佥事先生罢官归
作者：王世贞
朝代：明

毋惊送君出，直道迩难任。讵是无知己，翻然谐素心。浮云看逝鸟，幽谷写鸣琴。亦有临岐泪，苍生望转深。清秋怆行役，况子罢官归。落日芬兰佩，西风凉芰衣。迟迟为帝里，款款向亲闱。更薄湘累怨，孤臣托罪微。
送王佥事先生罢官归·其一
作者：王世贞
朝代：明

毋惊送君出，直道迩难任。讵是无知己，翻然谐素心。浮云看逝鸟，幽谷写鸣琴。亦有临岐泪，苍生望转深。
送王佥事先生罢官归·其二
作者：王世贞
朝代：明

清秋怆行役，况子罢官归。落日芬兰佩，西风凉芰衣。迟迟为帝里，款款向亲闱。更薄湘累怨，孤臣托罪微。
送王佥宪慎徵捧表入贺
作者：王世贞
朝代：明

奉使风云拥传车，当秋海岱惜离居。衣裳玉几尧天上，刁斗金河汉月初。典客可收三表疏，侍臣谁诵九龄书。何时大启葡萄馆，万岁称觞乐有馀。
送王使君明辅迁陕西行省君有惠政于吴好谈禅理雅与余合故末章寄意焉
作者：王世贞
朝代：明

帐饮军容满道傍，朱颜玉节自生光。攀辕泪合吴天雨，立马春开太华霜。乌徙大江无列柏，雉驯分陕有甘棠。炎风朔雪归三表，年少何须怨洛阳。铃阁翛然静掩门，还容麈尾共玄言。能令白社尘中得，肯许青云事外论。何地可回严武驾，故人甘卧浣花村。唯应破却无生后，不向秋风赋别魂。
送王使君明辅迁陕西行省君有惠政于吴好谈禅理雅与余合故末章寄意焉·其一
作者：王世贞
朝代：明

帐饮军容满道傍，朱颜玉节自生光。攀辕泪合吴天雨，立马春开太华霜。乌徙大江无列柏，雉驯分陕有甘棠。炎风朔雪归三表，年少何须怨洛阳。
送王使君明辅迁陕西行省君有惠政于吴好谈禅理雅与余合故末章寄意焉·其二
作者：王世贞
朝代：明

铃阁翛然静掩门，还容麈尾共玄言。能令白社尘中得，肯许青云事外论。何地可回严武驾，故人甘卧浣花村。唯应破却无生后，不向秋风赋别魂。
送王司训罢官归天台
作者：王世贞
朝代：明

丹枫吹叶点离杯，箫鼓千江夕照催。但惜广文投杼去，不知神武挂冠回。门生篮舆迟能稳，客舍青毡寒自开。若指夫君到时路，赤城霞起接天台。
送王和仲还吴
作者：王世贞
朝代：明

黄金空插汉，词客岂雄飞。铗忆何门是，绨怜旧侣非。秋山双骨立，沧海一身归。若过烟霞地，为余扫钓矶。
送王太史胤昌册封关内便道省寿太夫人
作者：王世贞
朝代：明

玉节新从北极开，彩衣仍出尚方裁。犹龙紫气将西度，如带黄河自北来。岳色昼晴回菡萏，珂声春晓散蓬莱。称觞不贷夷门酒，分得君王露一杯。
送王季中北上谒选
作者：王世贞
朝代：明

莫言相识冶城迟，才到胸中便吐奇。却语父时东海客，只今王掾不为痴。仍携何逊上皇州，处处江山有倡酬。自是宦成诗亦就，永嘉今代出风流。当君白下趋朝日，是我青山独往时。若向尊庭问猿鹤，已应惭较十年迟。
送王季中北上谒选·其一
作者：王世贞
朝代：明

莫言相识冶城迟，才到胸中便吐奇。却语父时东海客，只今王掾不为痴。
送王季中北上谒选·其三
作者：王世贞
朝代：明

当君白下趋朝日，是我青山独往时。若向尊庭问猿鹤，已应惭较十年迟。
送王季中北上谒选·其二
作者：王世贞
朝代：明

仍携何逊上皇州，处处江山有倡酬。自是宦成诗亦就，永嘉今代出风流。
送王将军元周总江北周家桥行营
作者：王世贞
朝代：明

二十四桥地，周家第几桥。甲光天堑日，帆色海门潮。鹅鹳雄难撼，鲸鲵黯不骄。雅歌仍缓带，知是右文朝。一领分符寄，昂藏便不群。指挥云鸟阵，训练水犀军。越甲千层组，虔刀七曜文。故乡衣带地，铙吹可相闻。
送王将军元周总江北周家桥行营·其一
作者：王世贞
朝代：明

二十四桥地，周家第几桥。甲光天堑日，帆色海门潮。鹅鹳雄难撼，鲸鲵黯不骄。雅歌仍缓带，知是右文朝。
送王将军元周总江北周家桥行营·其二
作者：王世贞
朝代：明

一领分符寄，昂藏便不群。指挥云鸟阵，训练水犀军。越甲千层组，虔刀七曜文。故乡衣带地，铙吹可相闻。
送王尚宝册封徽藩
作者：王世贞
朝代：明

华省声名接上台，几论天笑近臣开。三王赐策曾亲定，九殿颁符自捧来。人似淮南多道术，地邻梁苑集英才。知君旧擅灵光赋，席右无烦授简催。
送王生下第秋归
作者：王世贞
朝代：明

婆娑蓟门柳，来往惜年华。楚客停舟夜，胡姬卖酒家。枻歌南去近，书雁北行斜。此际毋挥泪，秋风江上花。
送王百谷奔袁相公丧
作者：王世贞
朝代：明

丞相輀旌返故乡，南州絮酒自殊方。龙泉且挂曾弹剑，鸡舌还焚旧瓣香。辞赵连城空自许，到吴流水为谁长。他年更有羊昙恸，玉树谁家觅谢郎。
送申比部还朝觐省侍
作者：王世贞
朝代：明

画省仙即上帝畿，春风桃李有光辉。过庭转觉诗礼熟，休汝翻矜冠盖稀。署里白云封隐几，山中璧月媚初衣。似闻麟阁诸名世，容得桐江一钓矶。
送申职方左迁莱州推官
作者：王世贞
朝代：明

向来绨几在明光，谁借前筹计朔方。黄石一编天子傅，青云尺檄尚书郎。功名绛灌无同列，驰骋淄渑岂异乡。东望不须疑蜃气，橐中长铗九秋霜。
送百谷应试北上尝入校秘书当得官不就时予方上乞休疏
作者：王世贞
朝代：明

江东才俊数诸王，念汝新文复擅场。夺解欲倾京兆尹，锁厅曾试校书郎。飞来五色为鹓鷟，卖得千金是骕骦。倘问右军重誓墓，为言疏懒合沧浪。
送皇甫子循游黄山白岳诸胜地得一律
作者：王世贞
朝代：明

白岳黄山千万峰，峰峰云气欲如龙。平将远势凌天目，雅有高名配岱宗。风光旧属囊中草，岁月新收脚底筇。应作青莲李居士，九华拈出九芙蓉。
送瞿师道太史使大梁周府
作者：王世贞
朝代：明

长安草色上鸣珂，繁吹春调四牡歌。太史授圭开赤社，宗藩如带指黄河。天边汉节蛟龙扰，雪后梁园鸿雁多。上客知君频授简，邹枚词赋未应过。
送石阡守陆
作者：王世贞
朝代：明

横金被紫拜新除，官好何妨万里余。犵狫衩衣仍讳鬼，咨陬入馔解名鱼。石田虽瘠堪供赋，斋阁长闲好著书。却笑郁林先太守，虚将压载累舟车。
送章道华提刑之江西
作者：王世贞
朝代：明

旧传分鼎业，争重有洪都。日月疲龙战，乾坤抚骏图。山今奠庐岳，涛不震彭湖。伯仲桐圭启，东南竹箭输。异时忘帝力，惊代得贤扶。子也汉廷尉，才其楚大夫。秋霜动旄传，夜斗辨昆吾。胜槩挥毫出，妖氛揽辔无。鱼跳廉访佩，虎拥使君符。匝日青骢马，鸣风金仆姑。感时冠欲立，忆旧眼堪枯。八叶仍英主，千秋仰睿谟。楼船南下濑，车骑北单于。地力傍搜尽，天心转斗孤。祇应三表擅，不必寸丹殊。倘遇王尊道，相期莫忘驱。
送肖甫司马于清洋江口
作者：王世贞
朝代：明

清尊红烛暂为欢，临到分携醉醒难。纵有冰壶心一片，伴君终是怯长安。
送胡子文太史使荆州辽府
作者：王世贞
朝代：明

江汉诸姬近帝乡，方城紫气郁相望。宁因剪叶劳周史，不为包茅问楚疆。作赋雄风连七泽，行舟积雪满三湘。上林簪笔应相待，留滞何须念子长。
送舍弟敬美北上
作者：王世贞
朝代：明

嘉运开骏招，轮帛四交驰。之子起自厉，为报当及时。杯酒指河梁，悢悢不能持。十载虽茕独，与子不相离。仰见晨风鸟，矫吭鸣何悲。脩翼摩劲飙，一举绝天池。岂不快所往，念此卑林栖。舒卷无违性，动静各有宜。努力爱景光，千载以自期。方舟遵枉渚，落日上征衣。离筵启方序，吾弟感仳离。愚哲虽异规，畴不慕昌期。哲者任其劳，愚者食其贻。上有晨昏奉，下有伏腊资。偃仰恒一编，耕钓不失时。子其宁尔怀，余处良以怡。春星罗广陌，熹微依徵传。雄鸡无停号，炯尔天地旦。浮阴忽来滋，焉能长清汉。脩条未易材，微萌无难蔓。送客各自媚，谁当发浩叹。仕宦恒苦晚，行乐恒苦短。所以邴生秩，往往不待满。窃有和氏璧，皎洁如秋月。当其未辞璞，忧在长埋没。初日奏秦庭，精光荧然发。美人粲玉齿，九宾为惊绝。在执苟不虔，能无中玷缺。子其爱连城，完归用将别。
送舍弟敬美北上·其一
作者：王世贞
朝代：明

嘉运开骏招，轮帛四交驰。之子起自厉，为报当及时。杯酒指河梁，悢悢不能持。十载虽茕独，与子不相离。仰见晨风鸟，矫吭鸣何悲。脩翼摩劲飙，一举绝天池。岂不快所往，念此卑林栖。舒卷无违性，动静各有宜。努力爱景光，千载以自期。
送舍弟敬美北上·其四
作者：王世贞
朝代：明

窃有和氏璧，皎洁如秋月。当其未辞璞，忧在长埋没。初日奏秦庭，精光荧然发。美人粲玉齿，九宾为惊绝。在执苟不虔，能无中玷缺。子其爱连城，完归用将别。
送舍弟敬美北上其三
作者：王世贞
朝代：明
体裁：古风

春星罗广陌，熹微依徵传。雄鸡无停号，炯尔天地旦。浮阴忽来滋，焉能长清汉。脩条未易材，微萌无难蔓。送客各自媚，谁当发浩叹。仕宦恒苦晚，行乐恒苦短。所以邴生秩，往往不待满。
送舍弟敬美北上其二
作者：王世贞
朝代：明
体裁：古风

方舟遵枉渚，落日上征衣。离筵启方序，吾弟感仳离。愚哲虽异规，畴不慕昌期。哲者任其劳，愚者食其贻。上有晨昏奉，下有伏腊资。偃仰恒一编，耕钓不失时。子其宁尔怀，余处良以怡。
送艾教授迁王官归楚艾尝为邑令
作者：王世贞
朝代：明

量移何事转堪怜，懒向王门乞俸钱。仙令至今称美锦，广文元只抱寒毡。别筵枫断吴江色，归客鸿开楚岫烟。若过长沙应大笑，不将憔悴送青年。
送苏山人谒张司马
作者：王世贞
朝代：明

十载乍相见，居然犹敝裘。青谁嗣宗眼，白有子卿头。幕府如论旧，辕门或见收。便能讥陛楯，雨不善身谋。蹭蹬霜毛益，彷徨一刺陈。自怜侯白口，不救范丹贫。老作钱唐梦，寒思黍谷春。留侯有前箸，借尔辨如神。
送苏山人谒张司马·其一
作者：王世贞
朝代：明

十载乍相见，居然犹敝裘。青谁嗣宗眼，白有子卿头。幕府如论旧，辕门或见收。便能讥陛楯，雨不善身谋。
送苏山人谒张司马·其二
作者：王世贞
朝代：明

蹭蹬霜毛益，彷徨一刺陈。自怜侯白口，不救范丹贫。老作钱唐梦，寒思黍谷春。留侯有前箸，借尔辨如神。
送苏山人谒张司马曩余为胡元瑞序绿萝轩稿仅寓燕还越数编耳序既成而元瑞以新刻全集凡十种至则众体毕备彬彬日新富有矣五言古上下建安十九首乐府等篇遂直闯西京堂奥余手之弗能释也辄重叙其意并寄答五言律二章·其一
作者：王世贞
朝代：明
体裁：五言律诗

穆穆清风至，泠泠白雪传。登坛牛耳定，绝代凤毛鶱。崛起三曹后，横行七子前。预知千载下，重数建安年。
送范使君视浙江学
作者：王世贞
朝代：明

柏梁谁为荐相如，使者俄惊天上除。但道声名新岳牧，不知词赋旧公车。春风绛帐诸生里，粤海青山百战馀。更是折冲多俎豆，可能兼采计然书。
送范按察尧卿调补福建
作者：王世贞
朝代：明

世途过欲尽，古道尚堪存。九折官非晚，群言望益尊。故人推毂分，明主赐环恩。日月闽山破，风云瘴海吞。未论台斗象，聊息太池鲲。名到朱门失，声先墨吏奔。法真无上下，身且信乾坤。鳌顶如探璧，裁诗可寄论。
送范状元伯祯召入尚宝时君乡大水予方有疏请恤
作者：王世贞
朝代：明

先朝开殿策贤良，第一鹓班侍玉皇。仙籍谪来唯太白，岁星收去是东方。西清共识含香吏，中禁仍呼尚玺郎。最是天颜朝暮接，可能垂省度支章。
送莫公远游燕
作者：王世贞
朝代：明

南游不得意，策马向燕中。久客家难定，清时计渐工。歌缑浑欲蒯，膏首已如蓬。为报今皇事，弘开碣石宫。
送莫廷韩应北都试
作者：王世贞
朝代：明

社酒虽漓离思浓，鉴然匣底响霜锋。华亭不是羊公鹤，洛下还惊陆士龙。见说燕金贪騕䮍，肯教秋水怨芙蓉。宾歌莫动思归念，春晓须听长乐钟。
送莫廷韩应北都试
作者：王世贞
朝代：明
体裁：七言律诗

社酒虽漓离思浓，鉴然匣底响霜锋。华亭不是羊公鹤，洛下还惊陆士龙。见说燕金贪騕袅，肯教秋水怨芙蓉。宾歌莫动思归念，春晓须听长乐钟。
送董原汉之南光禄卿
作者：王世贞
朝代：明

玺书仍下泖湖浔，绿鬓卿曹岂滞淫。四海旧传三杰疏，一官今见九朝心。冰霜省署真无改，雨露园陵意转深。欲问长安望中色，凤皇台上有晴阴。
送蔡子木守衡州
作者：王世贞
朝代：明

少年为郡肃清修，京洛相携赋壮游。一去蔡邕谁倒屣，可堪王粲独登楼。插天衡岳层层碧，绕郭湘江细细流。莫向秋风悲日远，长沙今得比中州。
送虚白上人主竹塘寺
作者：王世贞
朝代：明

去住元无系，师今定若何。坐推狮子吼，塔许雁王过。白社经翻早，青山锡占多。已知香积供，难少病维摩。
送衡府叶教授还吴
作者：王世贞
朝代：明

临岐斗酒意踌躇，可向王门再曳裾。此去穆生宁为醴，由来冯客总无鱼。白云丛桂从裁赋，秋色丹枫好著书。小艇太湖何限事，野夫愁杀画熊车。
送表兄出居
作者：王世贞
朝代：明

中庭桃李树，蓁蓁夹庭阶。枝枝交荫带，叶叶互相依。雨露方齐润，东风亦均吹。何必同根蒂，然后乃宜家。此树本无言，移者自为蹊。昔合尚有分，今分合何时。送子出门去，挥泪不成辞。今夕高宴会，登歌含惨吁。借问何为尔，送子以离居。离居多苦辛，歌浅思有馀。忆昔童冠时，朝暮两相于。胡为向康庄，改辙行自驱。比邻固匪遥，疏者曰以疏。但令心期迩，踪迹岂必俱。再拜与子别，四望野踟蹰。
送表兄出居·其一
作者：王世贞
朝代：明

中庭桃李树，蓁蓁夹庭阶。枝枝交荫带，叶叶互相依。雨露方齐润，东风亦均吹。何必同根蒂，然后乃宜家。此树本无言，移者自为蹊。昔合尚有分，今分合何时。送子出门去，挥泪不成辞。
送表兄出居·其二
作者：王世贞
朝代：明

今夕高宴会，登歌含惨吁。借问何为尔，送子以离居。离居多苦辛，歌浅思有馀。忆昔童冠时，朝暮两相于。胡为向康庄，改辙行自驱。比邻固匪遥，疏者曰以疏。但令心期迩，踪迹岂必俱。再拜与子别，四望野踟蹰。
送表兄卢生南归
作者：王世贞
朝代：明

大江南去水茫茫，到日秋风为解装。栖鸟渐閒人渐少，不知何处是家乡。白云无尽片帆飞，樽酒踟蹰涴客衣。不为别离生感慨，故园今日尚能归。
送表兄卢生南归·其一
作者：王世贞
朝代：明

大江南去水茫茫，到日秋风为解装。栖鸟渐閒人渐少，不知何处是家乡。
送表兄卢生南归·其二
作者：王世贞
朝代：明

白云无尽片帆飞，樽酒踟蹰涴客衣。不为别离生感慨，故园今日尚能归。
送袁大夫迁鲁右相
作者：王世贞
朝代：明

岂不惜循吏，其如佐宠王。欲观周礼乐，须待鲁灵光。辙远春犹在，裾宽日自长。可增藩相秩，借尔卧淮阳。揽衣从父老，洒泪向河干。名大游梁易，时平借寇难。祖筵留日缓，斋舫受风单。自爱东平美，非关薄汉官。
送袁大夫迁鲁右相·其一
作者：王世贞
朝代：明

岂不惜循吏，其如佐宠王。欲观周礼乐，须待鲁灵光。辙远春犹在，裾宽日自长。可增藩相秩，借尔卧淮阳。
送袁大夫迁鲁右相·其二
作者：王世贞
朝代：明

揽衣从父老，洒泪向河干。名大游梁易，时平借寇难。祖筵留日缓，斋舫受风单。自爱东平美，非关薄汉官。
送袁子年守青州盖仆三十年宦游地也曾题诗刻石云门山侍御毛君近为亭覆之
作者：王世贞
朝代：明

曾忆东方千骑尊，羡君仍拥五熊幡。城西渑水能为酒，槛外云山可作门。避舍盖公应自好，观风季子欲谁论。如闻台使豋临地，洗石重拈旧墨痕。
送袁抑之给事监兵北伐
作者：王世贞
朝代：明

双垂韎韐绣鸂鶒，金羁马头雪花白。秋星乍稀承明庐，慷慨遗策长安陌。城社已见狐鼠空，关山要令豺狼辟。今为颇牧出中禁，岂但汲卫誇揖客。飞书再看鲁仲连，奏记不数崔亭伯。匈奴祭马秋欲动，连峰蔽天朔塞赤。六郡材官三十万，一一翘关衽金革。期门募士身若飞，属国降番鬣如磔。此辈自昔称英强，见敌虽多惯局蹐。时时大官出银币，往往宿将甘巾帼。呜呼主上恩不薄，忍使骄敌犹充斥。君行帅府青天高，挥檄霜寒净沙碛。安得一骑驰王庭，为君预扫燕然石。
送袁鲁望会试
作者：王世贞
朝代：明

把酒河梁白日垂，霜风游子重凄其。十年艺苑称先辈，此日公车未后时。冀北人来金作帖，河东赋就色为丝。中朝岂少鹓行旧，肯向青山问桂枝。
送袁鲁望督学山东
作者：王世贞
朝代：明

十上公车鬓更玄，银章邸吏忽惊悬。繇来稷下田何易，多自江东馯臂传。岱顶扶桑先出日，齐宫碣石有谈天。朱幡绛帐争前后，好是人生得意年。
送詹簿家兄之南京
作者：王世贞
朝代：明

十载公车疏上迟，始分鸾掖置留司。钟山月向鸿边出，瓜步帆从树杪移。过省春云停纵酒，开帘秋色映弹棋。殷勤好就吴都赋，江表如今问左思。
送许京兆救故友李中丞左迁
作者：王世贞
朝代：明

岂浅冯唐对，几同左伯冤。一书存友道，迁客是君恩。幞被辞京府，倾都恸国门。江云自舒卷，山色任晴昏。剩得支离叟，空为款曲言。赐环须有待，弟子莫招魂。
送谈思重太常北上
作者：王世贞
朝代：明

三月江南花柳齐，玉壶移饯慧山西。稍闻隐酒辞金马，仍见为郎祀碧鸡。宵向受釐天语得，朝看陈祝御名题。垆香自袅烟云上，黼座傍瞻象纬低。艾绿袍文萦瑞鹘，水苍珂色压青骊。驺从卤簿班前引，乌忆中丞署里啼。唯是清斋三百日，可能今日醉如泥。
送谢太常博士谢曾使琉球
作者：王世贞
朝代：明

金陵握手非初会，曾读芙蓉谢监诗。鳌背尚悬唐使节，螭头重领汉官仪。星辰午夜亲尝酎，霜露商秋肃侍祠。祖道劝君须尽醉，祗今犹是不斋时。
送赵中丞良弼自楚开府还台公旧牧荆州为中兴循吏第一今其还也独晋左丞
作者：王世贞
朝代：明

共誇元白夹江除，来往鱼椷问索居。见合两邦为反坫，忽传三殿有徵书。先朝旧露荆州冕，全楚今攀御史车。不独风棱堪独坐，即论循吏许谁如。
送赵员外行边歌
作者：王世贞
朝代：明

烽火夜照甘泉赤，万马南来踏秋色。汉家推毂三将军，幕府羽书尚充斥。塞内屯营称戊巳，兵前击柝连朝夕。射鸟小儿拜期门，牧羊贾人助田宅。纷纷争睹献前筹，寂寂谁同天子忧。朝贵俱投骠骑里，书生多著鹔鹴裘。学得量沙任转饷，能言画地便封侯。赵君自是关西侠，平生报恩身似叶。倚马逡巡草檄文，论兵慷慨弹长铗。已令野史传循良，复要云台策勋业。须臾持节按榆关，金城形势奏书还。受降横夺单于胆，长乐全回圣主颜。不学蒙恬绝地脉，誓同飞将定天山。铙歌倘俯长城窟，哀吹缘霜夜中发。东都甲第金满闉，京观何人辨枯骨。
送路大夫自司农部出守巩昌
作者：王世贞
朝代：明

为裘旧识名家子，制锦俱推大国工。十载簿书秦主计，九秋旌节汉扶风。裴公湖上呼青雀，诸葛营头度画熊。但使卧思清净理，何烦问道礼崆峒。
送路起部考绩北上
作者：王世贞
朝代：明

龙文舒郁浡，鹤骨挺昂藏。使节冰霜劲，留垣日月长。仓曹人物志，国计度支郎。早晚山公启，高名满建章。
送蹇子上兵宪进中丞抚顺天
作者：王世贞
朝代：明

猎猎朱旗鼓吹翻，聊从父老一攀辕。衮衣可更来南土，锁钥今偏借北门。日月自悬三辅近，风云长护七陵尊。何当貌得髯公相，把向麒麟阁上论。初霰霏霏点旆旌，饯君偏作蓟门行。单于马摄前茅劲，中尉旗开细柳晴。但是运筹推蹇叔，宁因结袜礼王生。摩娑倘认燕然石，笑杀曾污汉将名。
送蹇子上兵宪进中丞抚顺天·其一
作者：王世贞
朝代：明

猎猎朱旗鼓吹翻，聊从父老一攀辕。衮衣可更来南土，锁钥今偏借北门。日月自悬三辅近，风云长护七陵尊。何当貌得髯公相，把向麒麟阁上论。
送蹇子上兵宪进中丞抚顺天·其二
作者：王世贞
朝代：明

初霰霏霏点旆旌，饯君偏作蓟门行。单于马摄前茅劲，中尉旗开细柳晴。但是运筹推蹇叔，宁因结袜礼王生。摩娑倘认燕然石，笑杀曾污汉将名。
送邹彦吉学宪移杭嘉兵备使者
作者：王世贞
朝代：明

离得东山三舍无，高牙红旆拥前途。津头候吏犹乡语，腰下悬鱼是旧符。尺檄可能收大海，奚囊恰好贮西湖。中朝文武如公少，莫讶麒麟着竖儒。
送郑司训会试
作者：王世贞
朝代：明

教授尔家玄，广文重见虔。九经谈若注，三绝品谁先。闽海长虹吐，吴天化雨悬。诸生侍绵蕞，从奏未央前。
送郑茂才梁辞梅锦衣宾馆还闽
作者：王世贞
朝代：明

贵主妆台半藓纹，金吾新第蔼如云。幕中名士从他数，谁似青毡郑广文。枫亭驿前荔子丹，万安桥下蛎房宽。从教山水金陵好，总是难禁苜蓿盘。
送郑茂才梁辞梅锦衣宾馆还闽·其一
作者：王世贞
朝代：明

贵主妆台半藓纹，金吾新第蔼如云。幕中名士从他数，谁似青毡郑广文。
送郑茂才梁辞梅锦衣宾馆还闽·其二
作者：王世贞
朝代：明

枫亭驿前荔子丹，万安桥下蛎房宽。从教山水金陵好，总是难禁苜蓿盘。
送里人金大从军兼简方记室景武
作者：王世贞
朝代：明

双鞲结束气如云，亚子城西酒半醺。欲向故人歌出塞，近来王粲倦从军。蓟门芳草殢雕鞍，下马胡姬酒未阑。金印不关明主惜，春来质子遍长安。
送里人金大从军兼简方记室景武·其一
作者：王世贞
朝代：明

双鞲结束气如云，亚子城西酒半醺。欲向故人歌出塞，近来王粲倦从军。
送里人金大从军兼简方记室景武·其二
作者：王世贞
朝代：明

蓟门芳草殢雕鞍，下马胡姬酒未阑。金印不关明主惜，春来质子遍长安。
送金允孚之河南藩幕
作者：王世贞
朝代：明

弹剑西游亦壮哉，幕中虚左待君来。紫薇开省前朝事，白首夷门异日才。隘地河流京索拥，接天秋色具茨回。更知多为髯参喜，骑马时登古吹台。
送钦水部
作者：王世贞
朝代：明

岁晚轻为别，轺车冰雪遮。君才何水部，予咏折梅花。兹地衔舻集，为郎转饷赊。如逢讯南北，憔悴总堪嗟。青盖白云艭，尚书水部郎。吏迎花底绣，窗发镜中樯。不废穿林屐，时悬爱客床。还思蓟门饷，飞挽正相望。
送钦水部·其一
作者：王世贞
朝代：明

岁晚轻为别，轺车冰雪遮。君才何水部，予咏折梅花。兹地衔舻集，为郎转饷赊。如逢讯南北，憔悴总堪嗟。
送钦水部·其二
作者：王世贞
朝代：明

青盖白云艭，尚书水部郎。吏迎花底绣，窗发镜中樯。不废穿林屐，时悬爱客床。还思蓟门饷，飞挽正相望。
送钱大
作者：王世贞
朝代：明

钱起名儒术，兼为医者师。论心或不愧，缘病得相知。乘遽君何往，飞觞醉不辞。莫言离别易，看取鬓边丝。
送长谷徐先生赴罗仙翁约炼药玉阳山房
作者：王世贞
朝代：明

青鸟衔书向薜萝，下元今日上升多。西行侍者还徐甲，无上仙人是大罗。玉柱故应句曲有，瑶箱只待阿环过。三天倘草诸公制，谁应宏词第一科。闻君拟炼大还丹，与唱仙家行路难。空里云车骄欲堕，风前石髓健堪餐。胡髯日射黄金鼎，蜕骨天遗白玉棺。何似羃䍦藏宛若，年年春色醉长安。
送长谷徐先生赴罗仙翁约炼药玉阳山房·其一
作者：王世贞
朝代：明

青鸟衔书向薜萝，下元今日上升多。西行侍者还徐甲，无上仙人是大罗。玉柱故应句曲有，瑶箱只待阿环过。三天倘草诸公制，谁应宏词第一科。
送长谷徐先生赴罗仙翁约炼药玉阳山房·其二
作者：王世贞
朝代：明

闻君拟炼大还丹，与唱仙家行路难。空里云车骄欲堕，风前石髓健堪餐。胡髯日射黄金鼎，蜕骨天遗白玉棺。何似羃䍦藏宛若，年年春色醉长安。
送长谷徐先生赴罗仙翁约炼药玉阳山房宗伯董丈枉饮岘山泛碧浪湖时范太史伯祯陈都谏体乾在坐太史将赴召北上宗伯遂成一章予嗣得其二一用公原韵一用近赠公韵·其一
作者：王世贞
朝代：明
体裁：七言律诗

诸贤名价重南州，岘首吴兴亦胜游。痛饮争呼明月至，狂歌欲断彩云流。那知碧浪重湖夜，别作金台万里秋。我是安期饶落穆，过江今日始言愁。
送阃帅狄君入贺万寿
作者：王世贞
朝代：明

庚午王正月，嵩呼万国同。波臣上金鉴，天子宴彤弓。仙露回颜紫，卿云挟绶红。还应柏梁和，骠骑有雄风。
送陆仲子之嘉善校官
作者：王世贞
朝代：明

送君初释芰荷裳，双鬓公车已自苍。雪后片帆过槜李，春时三赋拟长杨。青毡故物行须惜，绛帐谈经卧不妨。工瑟向来惭帝里，五陵裘马少年场。
送陆伯子还吴
作者：王世贞
朝代：明

中原文字半蒿莱，入洛人传伯仲才。白发向催犹著赋，黄金挥罢独登台。愁时天地衔杯尽，病后烟霞拂袖来。试听商声缘画角，蘋花一夜满江隈。
送陆君仪部起废分赋得冶城
作者：王世贞
朝代：明

谢公昔未达，与客登冶城。一为遗世言，口吻烟霞生。东山高卧三十载，远志虽饶壮心在。蹑屐能开大桁烟，围棋直赌秦淮塞。英标尔复冠人群，强为天书辞白云。谢公墩头初月上，千古风流并在君。谁怜誓墓长耕者，曾是同游王右军。
送陆楚生入阳羡采茶
作者：王世贞
朝代：明

由来陆羽是茶神，着得茶经字字真。莫道青山无宿业，耳孙仍作采山人。阳羡春芽玉万株，新焙得似虎丘无。纵令王肃无情思，不与诸伧唤酪奴。
送陆楚生入阳羡采茶·其一
作者：王世贞
朝代：明

由来陆羽是茶神，着得茶经字字真。莫道青山无宿业，耳孙仍作采山人。
送陆楚生入阳羡采茶·其二
作者：王世贞
朝代：明

阳羡春芽玉万株，新焙得似虎丘无。纵令王肃无情思，不与诸伧唤酪奴。
送陆楚生吊童子鸣
作者：王世贞
朝代：明

絮酒轻千里，生刍托寸心。一贫无挂剑，百感为分金。泪向吴江尽，恩偏越峤深。山阳夜中笛，肠断不堪寻。
送陆茂才应贡入京
作者：王世贞
朝代：明

士衡初入洛，蒯缑土花薄。一见张司空，拭作芙蓉锷。匣中悲鸣安所施，回头且忍铅刀欺。时来直傍飞黄背，万里横行人始知。
送陈中丞以中被论回闽候勘
作者：王世贞
朝代：明

九郡提封尽晏如，五云长拥五熊车。涛声昼偃销兵后，霜色秋高揽辔初。海外正传司马喻，箧中先报乐羊书。知公暂假天池息，水击抟扶自有馀。
送陈二刑部出守彰德
作者：王世贞
朝代：明

自爱陈家好弟昆，季方才调更无伦。旧看冰檗能持法，新着金绯稳称身。邺水楼台横绕晋，太行关树远浮秦。登临会有搴帷思，河上风流见古人。
送陈佥事视广西学
作者：王世贞
朝代：明

春风万里郁林西，客有乘骢使者衣。桂岭云生天欲尽，藤江霜落瘴全稀。诗题粤馆逢梅发，书就湘帆与雁违。左氏诸生今受易，看君绛帐已光辉。
送陈副使罢官还蜀
作者：王世贞
朝代：明

陈侯不愿二千石，西望三巴鬓为白。台中解绶欲生还，御史下堂相苦迫。荐书空自满承明，紫马翩然辞帝京。河东股肱任尔毁，山人腰骨今殊轻。却过九折回车地，大笑当时叱驭生。为问君恩竟多少，无烦令伯陈情表。郫筒酒底东风宽，邛竹杖头明月小。更羡春鸡问寝归，支颐坐对峨眉晓。
送陈博士擢贰汀府
作者：王世贞
朝代：明

可知丁字水，能迓使君船。案牍成风手，功名半刺年。庭饶书带草，阁长广文毡。识得弦歌意，新蒲不作鞭。
送陈司训迁高邮
作者：王世贞
朝代：明

不断江南北，春风桃李香。珠还收甓社，剑已铸干将。少郁冲星色，仍开照夜光。儒官到自好，何必去游梁。
送陈太仆参政蜀省
作者：王世贞
朝代：明

久宦无前辈，推迁自至公。空群辞蓟北，叱驭指褒中。益部星初动，并门险对雄。还将在駉绩，一颂拟清风。
送陈子兼宪副起任滇南
作者：王世贞
朝代：明

十载悠然卧草庐，忽从天上见徵书。归如圆月难终晦，出似浮云偶自舒。骢马霜清炎海路，碧鸡星引使臣车。莫言回首长安远，闻道山公已奏除。
送陈子兼迁水部治通州河
作者：王世贞
朝代：明

亲捧除书出未央，蓟门秋色满奚囊。亦有故人山吏部，居然新例水曹郎。河流雨挟千艘上，关辅云连万雉翔。为道阳春谁和者，于今粉署少辉光。
送陈生授经术吴中
作者：王世贞
朝代：明

知君经术自河汾，坐里谈锋欲吐云。到处虎皮应自彻，不须羔雁诧成群。
送陈郎中汝忠督学山西
作者：王世贞
朝代：明

当时谏草动长安，回首风尘行路难。郎署祇怜青琐隔，使车还拥绛帷看。河汾雪净诸生候，并代风回万马寒。知尔论文多暇日，欲飞长檄下呼韩。
送陈郡丞履入为户部郎君凡两丞吾郡矣
作者：王世贞
朝代：明

上佐重辉泽国乡，中朝新拜地官郎。逾深竹马他年意，不改银鱼旧日光。奏计有人贤尹铎，采风何议难弘羊。临岐更拭垂枯眼，为有闾阎泪万行。
送顾吏部迁山东臬副并托访于鳞冢
作者：王世贞
朝代：明

顾荣江左彦，藻翰复超绝。一辞笠泽云，十倡钟山雪。水镜含春温，冰壶朗秋月。时烦巨源启，遂佐东秦臬。褰帷风泱泱，摇笔霜列冽。旧游三十年，约略为子说。上有华不注，下有和郢骨。微言犹若新，与山斗巀嵲。吾子虽异时，同调必心悦。倘表郑公乡，千古偕不灭。
送顾太史病起还朝
作者：王世贞
朝代：明

片帆无恙阖闾城，起色江潮早暮平。定有朝霞凌玉笋，可因秋月傍金茎。箕裘别振传家业，台阁无妨盖代名。况是著书繁露就，君王日俟广川生。
送顾子行员外谪判太平五绝
作者：王世贞
朝代：明

天门秋色挂帆开，候吏遥从采石来。醉着锦袍明月下，千年人道谪仙才。晋朝姑孰接秦关，饮马淮流一线间。今日中原无插羽，不妨词客醉龙山。客路仍闻送逐臣，与君那得不沾巾。秋云桐柏离帆影，霜落丹枫两地新。楼船叠鼓大江流，别驾新开南豫州。四郭春骄罗绮色，向来仙客不知愁。公檄寒稀郡事饶，试陪宾从上凌歊。只今惟有黄山月，犹似蛾眉恨未消。
送顾子行员外谪判太平五绝·其一
作者：王世贞
朝代：明

天门秋色挂帆开，候吏遥从采石来。醉着锦袍明月下，千年人道谪仙才。
送顾子行员外谪判太平五绝其三
作者：王世贞
朝代：明
体裁：七言绝句

客路仍闻送逐臣，与君那得不沾巾。秋云桐柏离帆影，霜落丹枫两地新。
送顾子行员外谪判太平五绝其二
作者：王世贞
朝代：明
体裁：七言绝句

晋朝姑孰接秦关，饮马淮流一线间。今日中原无插羽，不妨词客醉龙山。
送顾子行员外谪判太平五绝其五
作者：王世贞
朝代：明
体裁：七言绝句

公檄寒稀郡事饶，试陪宾从上凌歊。只今惟有黄山月，犹似蛾眉恨未消。
送顾子行员外谪判太平五绝其四
作者：王世贞
朝代：明
体裁：七言绝句

楼船叠鼓大江流，别驾新开南豫州。四郭春骄罗绮色，向来仙客不知愁。
送顾子韶臬使之山东并为故人李于鳞子驹有托
作者：王世贞
朝代：明

昔我游济中，于兹二纪徂。叨陪雪宫宴，地底喷真珠。斗雹跑突泉，弄蟾大明湖。东南华不注，灼若芙蓉敷。间携济南生，促膝黄公垆。卷波白浩荡，瞪眼青模糊。回首万事空，千载亦须臾。君今持节去，奄有齐鲁墟。齐风复泱泱，鲁道不崎岖。惜哉弦中雪，不与寒山居。倘式元礼门，长松余几株。窃申孝标愧，为我抚遗孤。
送顾文学归吴下
作者：王世贞
朝代：明

吾念顾元叹，浮名众与同。舍从弹铗幸，文向斲轮工。齿发神明外，行藏感慨中。诸伧未应悉，还汝旧江东。
送顾水部监荆州税
作者：王世贞
朝代：明

仙郎使节出燕台，直向荆门万里开。贾舶春随巴雪下，塞鸿秋共岳云回。南州竹箭人称美，少府金钱日更催。便酌贪泉知不变，期君还有济川才。
送顾舍人使金陵还松江
作者：王世贞
朝代：明

汝岂因鲈脍，吾曾识凤毛。青云归暂得，白雪和谁高。海色钟山雨，秋声笠泽涛。南征有诸将，为语圣躬劳。
送颜司理之任平乐
作者：王世贞
朝代：明

官好那愁度岭难，年青不怕瘴烟干。山逢仙吏夸丹灶，涧向明时愧考盘。绘阁风帘排秀入，讼庭霜笔到春寒。从他箸竹衫蕉好，只作浮云过眼看。
送饶兵宪迁湖广参政
作者：王世贞
朝代：明

牙旗金鼓殷如雷，行省旋移楚甸开。大海秋涛公檄静，湘江春雪锦帆来。褰帷地尽归鸿色，摇笔人惊咏鹉才。临发佩刀还解赠，知君名已动三台。
送马太史封衡藩还朝
作者：王世贞
朝代：明

初见从天六传临，为开青社剖黄金。齐风未敢誇东海，汉使能无诵上林。把袂千家生岱色，谈诗孤月破城阴。故人还有如渑酒，翘首云霄不可寻。
送马挥使运饷还吴
作者：王世贞
朝代：明

仲孺名家子，楼船转饷师。星霜过客传，天地老军麾。才自铜符发，恩凭玉剑知。汉功谁第一，不复数搴旗。
送鸿胪侄孙赴官
作者：王世贞
朝代：明

何言垂白始为郎，十上公车意未央。入洛风流追小阮，过江门第数诸王。传呼曙应金鸡唱，立仗春分玉笋行。况是朝端多父客，到厅丞相为施床。
送黄侍御按云南时方有用师之警
作者：王世贞
朝代：明

客有乘骢白玉羁，从天六传下诸夷。昆池水习三千舰，益部霜驱五月师。飞檄春农归耒耜，停车夜垒散旌旗。甘泉实已垂南顾，尺羽能令奏计迟。
送黄国范比部论京畿塞外狱便道归省
作者：王世贞
朝代：明

敕罚归天吏，飞符出未央。帝城千骑月，龙剑九秋霜。草色乾坤老，军声关塞长。佩分华省玉，人是法曹郎。三尺依城旦，双旌指冀方。恩深禹车泪，生转汉萦章。渭水羞曾赤，箕星气独黄。别筵枫叶道，停锦荔枝乡。为有高门待，应誇结驷良。
送黄季主先辈
作者：王世贞
朝代：明

一时三楚汝称雄，拟学张衡赋故宫。发箧秣陵余白仆，称诗江夏有黄童。荷衣间过长千里，蒯铗时弹幸舍中。后夜便为天际别，大江西望吐晴虹。
送黄资礼谪判漳州
作者：王世贞
朝代：明

白简当年疏，真无愧古人。举朝回气色，中贵失精神。日月流言事，风霜敢谏身。向来馀万死，此去有孤臣。别地荆榛满，之官橘柚新。涛驱千嶂雪，花散万家春。任侠非凌守，虚怀欲近民。临岐绕朝策，为尔重沾巾。
送黄郎中守抚郡
作者：王世贞
朝代：明

仍辞汉闼剖符年，露冕停辉散楚天。推案涛声灵谷雨，捲帘秋色五峰烟。人称内史惟康乐，汝去徵书定颍川。一自西曹违玉树，谁能不诵暮云篇。
送黎唯敬还南海因怀梁子
作者：王世贞
朝代：明

海内自与黎生左，蹑履竟入罗浮山。罗浮璇房七十二，往往仙迹非人寰。天门上达勾曲领，石臼碓沫飞潺湲。濛晴零雨净峰色，一一麻姑呈翠鬟。近者余与二三子，被发行歌燕市间。黄金突兀差快意，那得久驻尘沙颜。众中闻生不相识，余亦夷门抱关卒。倘过石室采黄精，其畔或有梁公实。
送龙司理被徵
作者：王世贞
朝代：明

初闻循吏赐黄金，旋见徵书入禁林。别日秋霜飞旆满，异时春雨讼庭深。朝廷岂少批鳞事，湖海能无谏猎心。此去君名高扣阁，不妨子计老抽簪。
送龚大理出教授严州二首
作者：王世贞
朝代：明

小史轻儿掾，诸生爱郑虔。掷他廷尉牍，还我广文毡。月冷铜官阁，云分石佛泉。好将孤剑气，高并客星悬。千峰建德合，一水桐庐流。白简翻相为，青袍可自由。门因问字启，客爱解颐留。倘逐羊裘钓，知君有直钩。
送龚大理出教授严州二首·其一
作者：王世贞
朝代：明

小史轻儿掾，诸生爱郑虔。掷他廷尉牍，还我广文毡。月冷铜官阁，云分石佛泉。好将孤剑气，高并客星悬。
送龚大理出教授严州二首其二
作者：王世贞
朝代：明
体裁：五言律诗

千峰建德合，一水桐庐流。白简翻相为，青袍可自由。门因问字启，客爱解颐留。倘逐羊裘钓，知君有直钩。
途中杂咏
作者：王世贞
朝代：明

出郭已十里，晨炊犹未烟。浮云济阳树，残雪欢阴田。蔓杂钩衣转，坡深隐幔偏。那能怨行役，马首正茫然。褰帷过残腊，春事复离亭。日气摇沙白，冰文压浪青。饥乌惊复下，倦马策还停。处处疲奔命，谁能辨使星。征途时一哂，蓐食向青山。物态腰章后，时才手板间。渐衰寒自骨，久客厚归颜。细数浮生事，渔樵亦未閒。世情安磬折，吾计转萧森。已是长途骨，无轻迟暮心。诗篇仍稍稍，杯酒遽沈沈。回首云门路，春山恨与深。
途中杂咏·其一
作者：王世贞
朝代：明

出郭已十里，晨炊犹未烟。浮云济阳树，残雪欢阴田。蔓杂钩衣转，坡深隐幔偏。那能怨行役，马首正茫然。
途中杂咏·其四
作者：王世贞
朝代：明

世情安磬折，吾计转萧森。已是长途骨，无轻迟暮心。诗篇仍稍稍，杯酒遽沈沈。回首云门路，春山恨与深。
途中杂咏其三
作者：王世贞
朝代：明
体裁：五言律诗

征途时一哂，蓐食向青山。物态腰章后，时才手板间。渐衰寒自骨，久客厚归颜。细数浮生事，渔樵亦未閒。
途中杂咏其二
作者：王世贞
朝代：明
体裁：五言律诗

褰帷过残腊，春事复离亭。日气摇沙白，冰文压浪青。饥乌惊复下，倦马策还停。处处疲奔命，谁能辨使星。
途次投赠少师徐相公南归七言近体六十句
作者：王世贞
朝代：明

台阁频年秉化钧，俱将谟训比丝纶。鸿逵夙表仪端羽，骊海偏婴颔下鳞。两诏中兴光日月，千秋顾命见君臣。丹衷自委金縢秘，赤手重扶玉座新。百揆始知明舜目，普天原只颂尧仁。戟门昼敞恒如水，椽笔阳回总是春。已见辞侯超博陆，肯教开阁儗平津。商岩遍起成霖泽，宣室长扃绝鬼神。蒲类画波鲸顿偃，越裳梯岭雉能驯。从他得序同升在，不为流言引退频。归到谷城黄作石，挂馀神虎角名巾。峥嵘皂盖腾驰传，灿烂朱提捧赐银。内殿恩传衣锦敕，东门泪满望辕尘。九边蕃将争剺面，八座尚书未展颦。去国身轻凭款段，忧时鬓在写麒麟。鹏休六月方为息，蝇点连城反见珍。置酒可同疏傅纵，脱骖仍念越生贫。荣庭兰畹芬相袭，入眼荆花晚渐亲。三泖水疑增浩荡，九峰山忽耸嶙峋。那堪绿野栖迟地，转作苍生顾盻身。听履定谁攀赤舄，悬车应即改蒲轮。蓬心下泽知难变，蒿目中原忍更论。天地会当交泰否，云雷须自要亨屯。功名再续中书考，风俗能还上古淳。此际平原投谒士，向来丞相扫门人。沈湘些就音犹楚，扣阙书成哭向秦。病草远能沾雨露，瞻槐高竟隔星辰。山公实已怜嵇绍，谷口宁容卧郑真。浮誉总为周地璞，孤踪甘积汉家薪。何时得托支离树，长伴庄生祝大椿。
途次赠孙尚宝鑨时以千秋入贺
作者：王世贞
朝代：明

汝自舆司马，忧时涕泪悬。宸枫九地隔，疏草万人传。天意存孤直，臣心转更坚。承华一箴在，知不愧先贤。
途次赠莫山人公远歌一章
作者：王世贞
朝代：明

山人到家仅四壁，山人出门无一钱。岑参我兄常建弟，安能改弦媚少年。长安笔耕何限子，时清不夺朱门权。山人失意掉头去，幞被凄凉下广川。那能比肩郭泰舫，乍可寄鲙张翰船。吾伊新句不离口，有似枯木号饥蝉。少年齿舌利于戟，展转千秋复可怜。古来好竽非所论，吾意亦欲琴无弦。
途遇习太史时甫登泰山归有赠
作者：王世贞
朝代：明

胸罗寒月有梯云，四海才名凿齿闻。已自讲坛推岳岳，仍从禅地访云云。胸前齐鲁森相逼，观表秦吴杳不分。见说封中萦紫气，还应綵笔动天文。
途遇徐宁波迁广臬率师平寇有赠
作者：王世贞
朝代：明

即教瓯越威南越，故转宁波号伏波。五马春将时雨去，千帆秋破瘴烟过。折冲樽俎谁堪儗，治郡功名业已多。此夜相逢便为别，欲翻铙吹入离歌。
途遇治河潘中丞时良南归有赠
作者：王世贞
朝代：明

两持符节讨河源，三督军需进国门。试听于䰄翻是颂，得归销骨转成恩。赐环他日心犹在，投璧千秋事可论。若问河渠书就未，故人今有马迁存。聊从握手叹初衣，自昔功成有是非。潘鬓总深忧后白，商颜终觉胜时肥。春风急足开茶界，秋水查头拥钓矶。记得五湖争长事，与公相对欲忘机。
途遇治河潘中丞时良南归有赠·其一
作者：王世贞
朝代：明

两持符节讨河源，三督军需进国门。试听于䰄翻是颂，得归销骨转成恩。赐环他日心犹在，投璧千秋事可论。若问河渠书就未，故人今有马迁存。
途遇治河潘中丞时良南归有赠·其二
作者：王世贞
朝代：明

聊从握手叹初衣，自昔功成有是非。潘鬓总深忧后白，商颜终觉胜时肥。春风急足开茶界，秋水查头拥钓矶。记得五湖争长事，与公相对欲忘机。
通州署中杂兴四首
作者：王世贞
朝代：明

潞城高望白云翔，浊酒残花兴未央。总道除书同逐客，何妨抱案且为郎。鬼神元自饶宣室，魑魅那曾止瘴乡。散地陆沈无不可，于今孤匣捲秋霜。隐隐鸣笳万木秋，聊从骋望一登楼。野夫独坐且青眼，何物穷途能白头。睥睨西山寒塞色，帆樯北斗挂河流。谁言尺五瞻天处，极目浮云迥自愁。似闻天地厌纵横，幕府秋閒白羽声。一啸玉关回万马，长驱沧海失千鲸。清时岂少安危计，薄禄谁论去就名。好买吴船春水发，向来农圃未须轻。疏风故袅挑灯坐，落月犹窥拥被吟。不谓文章真贵汝，自缘容鬓转关心。千秋未肯随扬马，五岳那能访向禽。稍待著书辞禄后，细分残日与丛林。
通州署中杂兴四首·其一
作者：王世贞
朝代：明

潞城高望白云翔，浊酒残花兴未央。总道除书同逐客，何妨抱案且为郎。鬼神元自饶宣室，魑魅那曾止瘴乡。散地陆沈无不可，于今孤匣捲秋霜。
通州署中杂兴四首其三
作者：王世贞
朝代：明
体裁：七言律诗

似闻天地厌纵横，幕府秋閒白羽声。一啸玉关回万马，长驱沧海失千鲸。清时岂少安危计，薄禄谁论去就名。好买吴船春水发，向来农圃未须轻。
通州署中杂兴四首其二
作者：王世贞
朝代：明
体裁：七言律诗

隐隐鸣笳万木秋，聊从骋望一登楼。野夫独坐且青眼，何物穷途能白头。睥睨西山寒塞色，帆樯北斗挂河流。谁言尺五瞻天处，极目浮云迥自愁。
通州署中杂兴四首其四
作者：王世贞
朝代：明
体裁：七言律诗

疏风故袅挑灯坐，落月犹窥拥被吟。不谓文章真贵汝，自缘容鬓转关心。千秋未肯随扬马，五岳那能访向禽。稍待著书辞禄后，细分残日与丛林。
逢刘卫辉谈守事甚苦遂作
作者：王世贞
朝代：明

斗酒相逢大道傍，故人黄绶羡为郎。褰帷夜踏朝歌月，负弩晨驱牧野霜。逢迎罄折颜常赤，案牍支离鬓易苍。予滞汉廷无所效，敢同长孺薄淮扬。
遇于鳞人云当上计台使留为代报喜而有作
作者：王世贞
朝代：明

骅骝宛转又朝天，驿使遥将借寇传。渐有少年刀笔近，岂因三辅玺书偏。石门相赠青山色，太守秋题紫塞烟。在昔词人虚领郡，当令扬马愧先贤。
遇史兰溪姑丈
作者：王世贞
朝代：明

萧然归骑单，相顾各汍澜。旅食关愁近，风尘认面难。老能逢盛世，贫且傍微官。旧业桃花坞，春深正耐看。
遇大雷作
作者：王世贞
朝代：明

去年二月惊雷发，毒虺唅呀血中裂。令年二月惊雷发，高栋承云忽摧折。莫将悲喜疑天公，野人自恨耳不聋。匡庐绝顶儿啼处，塞墐诛茅容老翁。
遇故将军袁泽知其为太常柳庄先生裔也因出洪武永乐中诸贤所贻先生诗文示之且赠以五言长体一章
作者：王世贞
朝代：明

汝家老天纲，逆旅识马周。鸢肩复火色，腾上不久留。人主狎片言，车前呵八驺。耳孙曰庭玉，间行至幽州。文皇薄朱邸，钓奇出旁搜。环卫十二介，一一雄貔貅。中有天人姿，胡髯挺如虬。太华压千岩，海王朝万流。再拜献祯符，契若钵水投。老官太常丞，不爱鸣雌侯。象贤如客师，宛尔绍箕裘。邂逅睹之子，倜傥非常流。自云少衿裾，亦晓攻坟丘。献书光范门，十上九不酬。是以飘然去，立挟南夷酋。金印垂入腰，弃之若蜉蝣。落魄宇宙间，耻与鸟鼠俦。晚知太常裔，令我慨前休。示汝卷一编，汝当思聿修。七尺长彪躯，燕颔仍虎头。未审投笔时，亦曾揽镜否。吾闻公侯始，其后必见收。七叶鸣珂巷，带砺等河丘。往往靖难勋，昔受若祖谋。勿孤人相编，貂蝉在兜鍪。
遇邵宪使道徵作
作者：王世贞
朝代：明

使者春风白接䍦，不教霜色染缁衣。初疑少室花间度，忽忆梁园雪里归。北极冠裳多气色，中原词赋有光辉。夹池脩竹依然在，回首风尘几是非。
遇雨投紫霄宫宿
作者：王世贞
朝代：明

千山入窈冥，万壑助泠泠。鸟道春元合，龙宫夜不扃。摩云峰展纛，掷火帝流铃。倦引投枝易，寒惊洒面醒。更衣朝紫极，添篆读黄庭。却忆明朝路，峰峰洗更青。
道场山绝顶望太湖
作者：王世贞
朝代：明

危阁耸层峦，松涛五月寒。太湖十万顷，斜浸碧阑干。杯中映滵汩，槛外腾超忽。回光竞千鬣，穷岛迫一发。青天不道向外生，白日如从此间没。三萍渐近三馀皇，便欲呼之汎渺茫。纵然未入林屋去，且指包山寻故乡。
道士洑
作者：王世贞
朝代：明

西塞山头啼杜鹃，湔涛百尺泻楼船。总令渔父心无事，耐可中流倚醉眠。
道得蓟门书舍弟生一子口号
作者：王世贞
朝代：明

银箭初调玉露零，乍啼开府试来听。不知奎壁光多少，添得荀家最小星。
道过一岭曰米花村其名颇雅因为成一绝
作者：王世贞
朝代：明

夹溪黄叶路，三户米花村。车马须臾事，寒山日掩门。
遣信要徐汀州入计不值声问久空言此志慨
作者：王世贞
朝代：明

客岁何郁郁，聊止太山隅。言念平生亲，踯躅鲜与娱。使君东南来，五马不踟蹰。音尘旷无接，形影忽若殊。昔合胶投漆，今离叶辞株。昔怜扶竹生，今愧并鸟徂。安得乘云气，长与故人俱。恒恐猋风至，弃掷在须臾。变态中心交，焉能测所如。感此清商曲，弦绝调弥孤。
遣兴
作者：王世贞
朝代：明

日月真萍梗，乾坤任酒卮。独行身外计，苦思鬓间知。得路车惊辙，争栖鸟剩枝。小儿能学语，不遣诵吾诗。浩浩乾坤里，支离未可凭。孤踪病妻厌，高卧鄙夫能。归计乡音薄，微官世态增。讨论多战伐，或恐在坚冰。
遣兴·其一
作者：王世贞
朝代：明

日月真萍梗，乾坤任酒卮。独行身外计，苦思鬓间知。得路车惊辙，争栖鸟剩枝。小儿能学语，不遣诵吾诗。
遣兴·其二
作者：王世贞
朝代：明

浩浩乾坤里，支离未可凭。孤踪病妻厌，高卧鄙夫能。归计乡音薄，微官世态增。讨论多战伐，或恐在坚冰。
遣吊卢楠墓
作者：王世贞
朝代：明

昔骑紫骅骝，翩翩游魏都。绿醽呼明月，踉跄堕冰壶。倚醉别卢楠，春草十二枯。腰间黄金鱼，久逐酒家胡。魏节重入手，雪亦侵头颅。卢楠化为土，遗骨知在无。两女胜才人，下嫁厮养徒。中原散遗集，历落照乘珠。薄酹指焦峣，若敖夺汝餔。风吹英雄泪，忽与千秋徂。倘遇襧正平，狂鬼晚不孤。
遥望北邙山
作者：王世贞
朝代：明

遥望北邙山，冢墓郁相樛。石兽蹲草间，妖狐误来求。斧斤焉施伐，原窞各趋畴。积泯渐成无，焉能睹其由。生时藉世赢，迹往神不留。岂若蓬蒿士，一语为千秋。
避暑园居得长律二十句
作者：王世贞
朝代：明

今年毒热异常年，似为吾园稍见蠲。谢客琴樽宽约束，亲人鱼鸟恣留连。已多苔色侵衣上，时有松声到枕边。凿就双溪长贮月，迭成三岛别藏天。莺花得所朝偏丽，虾菜趋时晚更鲜。中散酒鎗盛沆瀣，右军书笔走云烟。弦中白雪非江左，箧里青山是辋川。大雅诗歌篇十九，古文金石卷三千。乍谈飒尔凉飙至，小坐翛然大火捐。见说长安饶炙手，可容分借北窗眠。
避暑大兄山庄作
作者：王世贞
朝代：明

烦暑意不怿，聊适在山池。阳崖饶轩豁，阴谷吐寒飔。脩竹藩广除，落英文素漪。鱼鸟各有得，余亦遂忘疲。觞奕送归阳，返颍射东坻。蔼蔼桑榆影，履舄任参差。寄言邑居子，笼翮安所之。
避痾山池月夜群从中有携酒至者即事作
作者：王世贞
朝代：明

兹辰负末痾，适与余懒会。客来或不冠，客亦恕余意。圆月从东起，神飙能徐至。尊酒与盘飧，阿平诚知事。语笑岂必佳，往往得真际。时复邻笛声，乘风破遥裔。去者勿复辞，陶公陶然醉。
邀中丞潘时良大参陆理之登岘山作
作者：王世贞
朝代：明

岘山云锁玉璘珣，洼顶尊开兴自新。名胜东南元此地，文章潘陆更何人。平湖涨起高青雀，刺史吟成老白蘋。虾菜吴兴知不贵，过从休惜郡厨贫。
邀助甫兄弟登城北楼
作者：王世贞
朝代：明

凭栏极望思雄哉，眼底初逢宋玉才。叠翠争排千雉入，空青忽破片凫来。双飞鸿雁分双影，一曲骊驹尽一杯。妒杀银筝玫瑰柱，声声弹出古轮台。
邀助甫游虎丘
作者：王世贞
朝代：明

寒色高台頫万家，坐来衿袖隐烟霞。逃禅再起生公石，倚醉频呼陆羽茶。今日青牛干气象，早时白虎出精华。司空自有冲星佩，来向兹丘问莫耶。
邀助甫自汝出会并伸劝驾
作者：王世贞
朝代：明

知君高枕狎年光，休汝篇成自一方。名士风流谁甲乙，故人星在莫参商。便因先出甘龙尾，倘得新评许雁行。岩穴清时垂欲尽，可能无意奏长杨。
邀助甫迎恩宫作
作者：王世贞
朝代：明

三月花飞懒下堂，出游端自为薇郎。尊前小语青山近，城里玄宫白日长。欲折松枝充麈尾，可辞华土拭干将。人间对有狂名在，不信相逢老不狂。
邀李河内石给事冷太仆於使院园亭观菊
作者：王世贞
朝代：明
体裁：五言律诗

小阁馀幽赏，西风菊数枝。径延三益近，花殿众芳迟。薄禄犹能酿，微名懒自持。王弘郡斋好，篮舆倘相随。
邀李袁二使君小饮
作者：王世贞
朝代：明

忽忽秋将暮，悠悠欲傍谁。无才薪自积，有禄桂从炊。贪作传杯过，数为同舍期。南冠笑相拭，莫使晋人疑。
邓孺孝雅士也出新诗数十章贽余饮之酒赠之诗
作者：王世贞
朝代：明

新诗不在广，晚交难便轻。一诺了倾盖，五言足长城。醉指弇中色，何烦世上名。他日良常顶，与君听松声。
邢子愿侍御枉驾弇园二章
作者：王世贞
朝代：明

星郎南代大家巡，海国东停使者轮。绣斧宁为暴公子，朱颜妒杀尹夫人。篝灯疏草三吴泪，隐箧芸编万古身。怪得弇园霜色薄，尊前笑语尽阳春。一叟沾沾喜自论，浣花全胜百花村。停骢众讶桓君辔，罗雀吾骄翟尉门。树暝忽回春雪照，台孤迥见法星尊。即能倾盖输肝胆，无那初筵黯别魂。
邢子愿侍御枉驾弇园二章·其一
作者：王世贞
朝代：明

星郎南代大家巡，海国东停使者轮。绣斧宁为暴公子，朱颜妒杀尹夫人。篝灯疏草三吴泪，隐箧芸编万古身。怪得弇园霜色薄，尊前笑语尽阳春。
邢子愿侍御枉驾弇园二章·其二
作者：王世贞
朝代：明

一叟沾沾喜自论，浣花全胜百花村。停骢众讶桓君辔，罗雀吾骄翟尉门。树暝忽回春雪照，台孤迥见法星尊。即能倾盖输肝胆，无那初筵黯别魂。
邢州别于鳞
作者：王世贞
朝代：明

西来天地坼，无恙太行城。二子狂歌发，千山秋思生。世人殊黯淡，何物与纵横。不独文章在，兼齐拙宦名。春花杜陵陌，慷慨各沾襟。不谓人间地，重扶海内心。题诗挥白日，把酒笑黄金。欲缓征车路，关门斗气沈。
邢州别于鳞·其一
作者：王世贞
朝代：明

西来天地坼，无恙太行城。二子狂歌发，千山秋思生。世人殊黯淡，何物与纵横。不独文章在，兼齐拙宦名。
邢州别于鳞·其二
作者：王世贞
朝代：明

春花杜陵陌，慷慨各沾襟。不谓人间地，重扶海内心。题诗挥白日，把酒笑黄金。欲缓征车路，关门斗气沈。
邢州郡斋同于鳞分赋十二体得遗字
作者：王世贞
朝代：明

毋论踯躅三辅，且共沈冥一卮。为郎我甘牛后，纵饮汝亦鸱夷。比邻万里长在，片言千秋所遗。抗手诘朝为别，太行白云纷驰。
那呵滩
作者：王世贞
朝代：明

郎来如上滩，五步三步留。郎去如下滩，瞥疾不回头。
邯郸才人嫁为厮养卒妇
作者：王世贞
朝代：明

高若升高木，幽若栖幽谷。雨落归川泽，浮云遂不属。飞萼谢琼枝，卒为泥中辱。西施苧罗村，红颜初殊俗。朝为民家女，暮颛吴宫宿。赵王有才人，皎洁明如玉。一朝事势异，养卒来相逐。两世当一身，荣衰何其促。寄言宫中侣，为恩谁终笃。
邵子携同年袁鲁望诗来乞赠尊甫守中先生之作辄嗣响焉
作者：王世贞
朝代：明

凌晨叩门者，翩翩一佳士。须眉映初日，清波溢其齿。为余语若翁，少颇习名理。种瓜东陵陌，卖药吴趋里。迨乎耳顺年，遂三丈夫子。子既饶青衿，翁乃傲黄绮。忆昨上寿时，台使致筐篚。门有守令辙，足无公庭趾。上客陈珠玑，错落照翁几。袁羊古遗狂，其言当不靡。顾余亦有作，要为后期耳。早晚春花开，醉翁三荆底。
邵将军亡鹤
作者：王世贞
朝代：明

秋来双病羽，无梦再乘轩。已验浮丘相，难招丁令魂。白云遗响断，脩竹败翎存。一片华阳石，千年意可论。
邵莫二大夫朝天歌
作者：王世贞
朝代：明

喧喧符传指天津，共道衣冠禹会新。过岳嵩呼催玉节，入朝云色拥金轮。来时并讶占星瑞，宴罢双歌湛露仁。自是乾坤多涸辙，不将馀泽润波臣。
邹处士赍茂陵书来谒赋此赠之
作者：王世贞
朝代：明

萧然落日半空除，矫首乾坤叹索居。有客相逢邹衍似，停鞭为出谢庄书。梁园赋月才难老，稷下谈天辨有馀。自是圣朝多隐逸，使君秋兴满樵渔。
郁人文弃诸生见访道院
作者：王世贞
朝代：明

怜君负奇尚，抱膝梁溪滨。一日成黄绮，千秋安素臣。访我白莲社，啖之青涧莼。春风穆然来，小语破沈沦。何必呼浊酒，然后宽君颦。
郁母邓令人八十
作者：王世贞
朝代：明

母年八十枕儿股，儿股当年啖儿母。至今母子尚一身，君王孝养慈宁春，树坊赐帛更何人。
郊行
作者：王世贞
朝代：明

满村浮绿数枝红，也解愁侬也殢侬。欲觅二端无处着，翛然自在版舆中。
郑君义方亭
作者：王世贞
朝代：明

子真家谷口，琼树已成行。并秀池塘草，俱为大国香。云霄鸿序近，日月鲤庭长。旧里名通德，新亭表义方。一经为世业，双璧奏天阊。宅相谁能拟，知从魏剧阳。
郡丞刘公子仁以直道由谏垣外补量移吴郡署后高斋黄菊翼之颜曰晚香亭诸生莫叔明要余作歌
作者：王世贞
朝代：明

君不见阳春二三月，桃花李花参差发。只知秾艳媚游蜂，宁信芳菲付啼鴂。八月九月露为霜，金天司候律中商。此时群荣尽摇落，此际庭菊独舒黄。堂上三秀垂欲朽，握中九畹寒相负。迟暮翻窥造物心，衰荣岂落东君手。刘侯旧是含香客，一官流摈非所惜。肯将憔悴傍灵均，自有风流胜彭泽。白衣赠君酒一壶，亭亭秋色凌霜孤。他时再入承明地，莫问玄都花有无。
郡丞陈侯晦伯博雅于今无二与余倾盖辄遂绸洽兹以量移得南户曹不胜离析之感情见乎辞
作者：王世贞
朝代：明

文酒时时枉敝庐，忽从天上见徵车。青州我竟老从事，白下君今行秘书。霜后折兰交恨晚，道傍骑竹意难虚。严公倘许仍分绶，遮莫花溪自扫除。柴门朝色动干旄，念汝谈天辩转豪。星气忽寒离后剑，月光应鉴梦中刀。长干骑过停金缕，采石舟回映锦袍。共道古来人物志，至今犹自属仓曹。
郡丞陈侯晦伯博雅于今无二与余倾盖辄遂绸洽兹以量移得南户曹不胜离析之感情见乎辞·其一
作者：王世贞
朝代：明

文酒时时枉敝庐，忽从天上见徵车。青州我竟老从事，白下君今行秘书。霜后折兰交恨晚，道傍骑竹意难虚。严公倘许仍分绶，遮莫花溪自扫除。
郡丞陈侯晦伯博雅于今无二与余倾盖辄遂绸洽兹以量移得南户曹不胜离析之感情见乎辞·其二
作者：王世贞
朝代：明

柴门朝色动干旄，念汝谈天辩转豪。星气忽寒离后剑，月光应鉴梦中刀。长干骑过停金缕，采石舟回映锦袍。共道古来人物志，至今犹自属仓曹。
郡伯嘉兴沈侯自署曰五湖钓叟吴人孙枝写图周天球篆首而世贞歌之
作者：王世贞
朝代：明

蟠溪老翁八十余，此翁钓侯非钓鱼。若言轩冕异丘壑，虞圣亦曾雷泽渔。胸中但贮小云梦，焉用形迹分区区。沈君家住莼鲈乡，绿蓑衣底天茫茫。一朝鹏化击寥廓，九万里翼云飞扬。虽然得意挂朝籍，忽忽旧游中不怿。晨从大国问烹鲜，夕向穷阎忧竭泽。孙枝为写湖头色，展着烟波流几席。贺监秃酒徒，病昏无所知。始乞黄冠去，鉴湖能几时。桓家小孺子，躁心在尘网。何必解郡符，始称五湖长。而我故是王弘之，钓亦不得神长怡。藉令物色羊裘去，终许菰芦明月知。
郡城方戒严晓上人以疑被杖下狱作此慰之
作者：王世贞
朝代：明

岂有沙门蓄四兵，空将四大施黄荆。还他业后无馀事，身在四禅天下行。
郧中杂言八首
作者：王世贞
朝代：明

晨兴两塸脱粟，逼暮三杯浊醪。幸不妨他黄卷，犹堪拖故紫袍。乍雨乍晴天色，自开自落花枝。蚁浮谁宾谁主，蛙吹为公为私。上书时时不报，往事忽忽自嗔。腰间有骨为祟，眼底无计藏身。郧山排坐西入，汉水绕郭东倾。话来颇令神爽，饱看何曾眼明。涂鸦半成梵字，为蠹三食仙名。虞初稗官使者，摩诘竺乾先生。晚得一城斗大，云胡不游汉堤。见说宜城酒薄，小儿未解铜鞮。无才痴顽老子，强学解事小儿。吾末如之何也，胡不归去来兮。雨馀残果自堕，日落倦鹊争喧。手携南华一卷，不妨坐待黄昏。
郧中杂言八首·其一
作者：王世贞
朝代：明

晨兴两塸脱粟，逼暮三杯浊醪。幸不妨他黄卷，犹堪拖故紫袍。
郧中杂言八首其七
作者：王世贞
朝代：明
体裁：六言诗

无才痴顽老子，强学解事小儿。吾末如之何也，胡不归去来兮。
郧中杂言八首其三
作者：王世贞
朝代：明
体裁：六言诗

上书时时不报，往事忽忽自嗔。腰间有骨为祟，眼底无计藏身。
郧中杂言八首其二
作者：王世贞
朝代：明
体裁：六言诗

乍雨乍晴天色，自开自落花枝。蚁浮谁宾谁主，蛙吹为公为私。
郧中杂言八首其五
作者：王世贞
朝代：明
体裁：六言诗

涂鸦半成梵字，为蠹三食仙名。虞初稗官使者，摩诘竺乾先生。
郧中杂言八首其八
作者：王世贞
朝代：明
体裁：六言诗

雨馀残果自堕，日落倦鹊争喧。手携南华一卷，不妨坐待黄昏。
郧中杂言八首其六
作者：王世贞
朝代：明
体裁：六言诗

晚得一城斗大，云胡不游汉堤。见说宜城酒薄，小儿未解铜鞮。
郧中杂言八首其四
作者：王世贞
朝代：明
体裁：六言诗

郧山排坐西入，汉水绕郭东倾。话来颇令神爽，饱看何曾眼明。
郧府偶成
作者：王世贞
朝代：明

浊酒杯谁共，残灯影自亲。不应开阁后，千骑上头人。
郧襄之役与伯玉侍郎别恰三载矣闻出谼中至钱唐走信奉迎因成感旧之作
作者：王世贞
朝代：明

祖道春明三载强，宛如苏李赋河梁。君应食酒谈廷尉，我但登临忆侍郎。一棹不妨衣带水，九秋谁拂蒯缑霜。祗园处处堪题石，莫遣青山负举觞。
郧襄徐中丞以春秋臆见贻有谢
作者：王世贞
朝代：明

军城秋日静堪贪，幕府无人笔自谈。见说麟经新传就，千秋不数杜征南。
郧阳偶成
作者：王世贞
朝代：明

坐见斜阳影，离离西过楹。问愁无可答，底是少心情。骤作中年身，都无快心事。不知筋与骨，何处将衰至。
郧阳偶成·其一
作者：王世贞
朝代：明

坐见斜阳影，离离西过楹。问愁无可答，底是少心情。
郧阳偶成·其二
作者：王世贞
朝代：明

骤作中年身，都无快心事。不知筋与骨，何处将衰至。
郧阳道中
作者：王世贞
朝代：明

蜀道难从昔，郧山不易哉。分峨云作戍，如滟雪成堆。忽頫龙宫迫，俄惊鸟道开。旌旗从地涌，鼓吹薄岩回。无虎心时动，非猿响亦哀。胁肩峰岝崿，齧履浪喧豗。麇子甘从徙，郧公肯再来。俱言叱驭好，未有凿空才。
郭太史美命先生贻诗见投奉和仅得二章
作者：王世贞
朝代：明

策士董江都，骚人屈左徒。名高自张楚，才大欲吞吴。一字心堪死，千秋意未孤。好将疏越调，结鲤向姑苏。吾怜郭景纯，新赋美无伦。官阁紬青史，师门得素臣。去裁郢里雪，归问武陵春。莫结王生袜，虚名恐未真。
郭太史美命先生贻诗见投奉和仅得二章·其一
作者：王世贞
朝代：明

策士董江都，骚人屈左徒。名高自张楚，才大欲吞吴。一字心堪死，千秋意未孤。好将疏越调，结鲤向姑苏。
郭太史美命先生贻诗见投奉和仅得二章·其二
作者：王世贞
朝代：明

吾怜郭景纯，新赋美无伦。官阁紬青史，师门得素臣。去裁郢里雪，归问武陵春。莫结王生袜，虚名恐未真。
郭山人六绝句 其一 五岳真形图
作者：王世贞
朝代：明

汝到瑶池西，披图问阿母。二室三花间，可着王郎否。
郭山人六绝句 其三 衲
作者：王世贞
朝代：明

一衲长挂身，寒暑了不涉。肯学沈湘人，秋江缉秋叶。
郭山人六绝句 其二 杖
作者：王世贞
朝代：明

仙骨日以轻，何烦策扶老。后夜惊云飞，弃龙在中道。
郭山人六绝句 其五 锄
作者：王世贞
朝代：明

十年理芝畎，铁作青蛇文。复伴远游去，山山锄白云。
郭山人六绝句 其六 觚
作者：王世贞
朝代：明

时携一觚酒，独向花间醉。不分汝南翁，春风自天地。
郭山人六绝句 其四 瓢
作者：王世贞
朝代：明

偶从清颍得，乞食焦山僧。一饱便无事，却挂焦山藤。
郭山人六绝句·五岳真形图
作者：王世贞
朝代：明

汝到瑶池西，披图问阿母。二室三花间，可着王郎否。仙骨日以轻，何烦策扶老。后夜惊云飞，弃龙在中道。一衲长挂身，寒暑了不涉。肯学沈湘人，秋江缉秋叶。偶从清颍得，乞食焦山僧。一饱便无事，却挂焦山藤。十年理芝畎，铁作青蛇文。复伴远游去，山山锄白云。时携一觚酒，独向花间醉。不分汝南翁，春风自天地。
郭帅致石子云为余小祗园三径之资走笔志谢
作者：王世贞
朝代：明

我不能学王武子，买地编钱作金埒。夜来三径春雨过，片片桃花屐痕齧。君侯采石三神山，为余舍置祗林间。它时小队元戎到，应爱青苔点地斑。
酌六一泉为故茅学士书院
作者：王世贞
朝代：明

六一居士迹不到，千古人呼六一泉。争信碧山茅学士，十年中夜枕泉眠。
酒品前后二十绝·其一
作者：王世贞
朝代：明

黄封银瓮出当筵，侧弁须防执法前。何似家园红友在，一瓿相藉柳风眠。银瓶初泻玉生香，风味由来擅索郎。若比美人何所似，太真柔腻出兰汤。涓然甘露布松梢，似玉如饴味更饶。尚有碧霄真沆瀣，无将一滴贮天瓢。清心玉映五铢衣，可是朱颜有愠羝。为道皋兰秋月下，流苏帐底见明妃。屑琼为酒露为浆，超出人间色味香。应从帝女传遗法，不向河东羡索郎。未应誇诩和羹手，偶向尊前压献酬。他日邯郸解围后，与官求作醉乡侯。潞州城中酒价高，胭脂滴出小檀槽。华胥一去不易返，汉使何烦种葡萄。清芬一段出冰壶，为问天浆似也无。莫怪死抛新息印，至今犹自胜明珠。玉露凝云在半空，银槽虚自泣秋红。薛家新样莲花色，好把清尊傍碧筒。玉缸春色暖融融，一点清泠便不同。肯向邯郸斗秾艳，自誇林下谢家风。空传仙掌擘清霄，可似真珠写小槽。白露白云都不要，温柔乡里探春醪。欲沽春酿解春愁，烂漫华胥境里游。无柰平原伴愁住，令人长自忆青州。甓湖酒绿如寒烟，与君瓮头三日眠。即使病酲不忍却，况乃去病复延年。漕河两岸碧栏杆，泻出春缸琥珀寒。任道侬家胜崖蜜，争如橄榄有回甘。瓮头嘈嘈泣泪红，吸来应唤小郫筒。何如换取莲花柄，千载风流属郑公。邮使远将亦可怜，怪来瑟缩空流涎。麻姑纵有丹砂术，不作人间第一泉。池州酒酽真如油，重碧秾甘泻不流。故人要我酒家去，野夫自爱千金裘。波如竹色酒如波，劝客仍倾翡翠螺。纵醉欲抛抛不得，教人无柰忆时何。顾家酒如顾家妇，玉映清心剧可怜。嗣宗得醉纵须醉，未许狼籍春风眠。酒母啾啾怨夜阑，朝来玉液已堪抟。黄鸡紫蟹仍肥美，与汝相将保岁寒。
酒品前后二十绝·其七
作者：王世贞
朝代：明
体裁：七言绝句

潞州城中酒价高，胭脂滴出小檀槽。华胥一去不易返，汉使何烦种葡萄。
酒品前后二十绝·其三
作者：王世贞
朝代：明
体裁：七言绝句

涓然甘露布松梢，似玉如饴味更饶。尚有碧霄真沆瀣，无将一滴贮天瓢。
酒品前后二十绝·其九
作者：王世贞
朝代：明
体裁：七言绝句

玉露凝云在半空，银槽虚自泣秋红。薛家新样莲花色，好把清尊傍碧筒。
酒品前后二十绝·其二
作者：王世贞
朝代：明
体裁：七言绝句

银瓶初泻玉生香，风味由来擅索郎。若比美人何所似，太真柔腻出兰汤。
酒品前后二十绝·其二十
作者：王世贞
朝代：明
体裁：七言绝句

酒母啾啾怨夜阑，朝来玉液已堪抟。黄鸡紫蟹仍肥美，与汝相将保岁寒。
酒品前后二十绝·其五
作者：王世贞
朝代：明
体裁：七言绝句

屑琼为酒露为浆，超出人间色味香。应从帝女传遗法，不向河东羡索郎。
酒品前后二十绝·其八
作者：王世贞
朝代：明
体裁：七言绝句

清芬一段出冰壶，为问天浆似也无。莫怪死抛新息印，至今犹自胜明珠。
酒品前后二十绝·其六
作者：王世贞
朝代：明
体裁：七言绝句

未应誇诩和羹手，偶向尊前压献酬。他日邯郸解围后，与官求作醉乡侯。
酒品前后二十绝·其十一
作者：王世贞
朝代：明
体裁：七言绝句

空传仙掌擘清霄，可似真珠写小槽。白露白云都不要，温柔乡里探春醪。
酒品前后二十绝·其十七
作者：王世贞
朝代：明
体裁：七言绝句

池州酒酽真如油，重碧秾甘泻不流。故人要我酒家去，野夫自爱千金裘。
酒品前后二十绝·其十三
作者：王世贞
朝代：明
体裁：七言绝句

甓湖酒绿如寒烟，与君瓮头三日眠。即使病酲不忍却，况乃去病复延年。
酒品前后二十绝·其十九
作者：王世贞
朝代：明
体裁：七言绝句

顾家酒如顾家妇，玉映清心剧可怜。嗣宗得醉纵须醉，未许狼籍春风眠。
酒品前后二十绝·其十二
作者：王世贞
朝代：明
体裁：七言绝句

欲沽春酿解春愁，烂漫华胥境里游。无柰平原伴愁住，令人长自忆青州。
酒品前后二十绝·其十五
作者：王世贞
朝代：明
体裁：七言绝句

瓮头嘈嘈泣泪红，吸来应唤小郫筒。何如换取莲花柄，千载风流属郑公。
酒品前后二十绝·其十八
作者：王世贞
朝代：明
体裁：七言绝句

波如竹色酒如波，劝客仍倾翡翠螺。纵醉欲抛抛不得，教人无柰忆时何。
酒品前后二十绝·其十六
作者：王世贞
朝代：明
体裁：七言绝句

邮使远将亦可怜，怪来瑟缩空流涎。麻姑纵有丹砂术，不作人间第一泉。
酒品前后二十绝·其十四
作者：王世贞
朝代：明
体裁：七言绝句

漕河两岸碧栏杆，泻出春缸琥珀寒。任道侬家胜崖蜜，争如橄榄有回甘。
酒品前后二十绝·其四
作者：王世贞
朝代：明
体裁：七言绝句

清心玉映五铢衣，可是朱颜有愠羝。为道皋兰秋月下，流苏帐底见明妃。
酒品前后二十绝其一
作者：王世贞
朝代：明
体裁：七言绝句

黄封银瓮出当筵，侧弁须防执法前。何似家园红友在，一瓿相藉柳风眠。
酒品前后二十绝其十
作者：王世贞
朝代：明
体裁：七言绝句

玉缸春色暖融融，一点清泠便不同。肯向邯郸斗秾艳，自誇林下谢家风。
酒房戏为长庆体示四郎侄
作者：王世贞
朝代：明

且问吾家小杜康，泼醅浓醁许谁尝。软炊新稻真珠粒，细压寒槽白玉浆。泻出流霞偏让色，滴来甘露有生香。休论染指涎先下，任遣持螯手自忙。昼要督邮缸底静，宵防吏部瓮头狂。十年奔走愁为伴，万里归来醉是乡。席上清樽仍北海，城中旧侣有高阳。秫田已满七百斛，泥饮从今三万场。漉后葛巾堪倒戴，颓时藜杖好扶将。凭教卯酌还丁夜，不拟人间唤索郎。
酒间偶题
作者：王世贞
朝代：明

人言酒是销愁物，不到醉时愁不休。今日较来无一事，偶因杯酒却生愁。解道死生俱是梦，纵饶勘破亦奚为。何如总付不思议，权向糟丘住几时。
酒间偶题·其一
作者：王世贞
朝代：明

人言酒是销愁物，不到醉时愁不休。今日较来无一事，偶因杯酒却生愁。
酒间偶题·其二
作者：王世贞
朝代：明

解道死生俱是梦，纵饶勘破亦奚为。何如总付不思议，权向糟丘住几时。
酒间歌赠益卿先生督蓟州诸军
作者：王世贞
朝代：明

虎头不以丹青闻，亦不愿策词场勋。飞而食肉万里相，直与禹迹穷风云。单书立偃鲸鲵浪，尺棰能穿虎豹群。扫瘴铜标伏波塞，挥炎羽扇渡泸军。舌端芝草九光色，腹里龙泉七曜文。有酒时夸北海相，无钱却爱信陵君。辅吴将军张子布，每推元叹参幕府。钱塘健儿裂肝胆，北平飞将归肺腑。万户侯章许谁夺，五单于颈唯吾组。纵横巨笔抹燕然，罩历长绳贯元兔。天下英雄尽公等，老夫楚服甘龃龉。壮心几遣唾壶缺，侠语终为蒲团阻。酒阑听汝歌都护，乌鹊翻呼曙星吐。似闻书记礼曹丘，莫令但奏渔阳鼓。
酒间赠何翰林良俊
作者：王世贞
朝代：明

昨遇何翰林，宛如李供奉。离披宫锦袍，错落琉璃瓮。自言长干娇小娃，纤弯玉窄乾红靴。袖携此物行客酒，欲客齿颊生莲花。却谓龌龊子，但饮莫相诧。令我身后名，令我作仆射。不如且共此一杯，人生有情良快哉。诸君倘过长干里，双蛾扫尽黄金堆。
酒间赠楚人刘生
作者：王世贞
朝代：明

黄州子鹅炙，煜若珊瑚明。日佐宜城酒，何如莼菜羹。若为吾楚舞，我欲歌刘生。但与醉燕市，能成千载名。
酬子与
作者：王世贞
朝代：明

一榻专吾过，春风细讨论。子桑容被发，泄柳故应门。抱病雄心改，违时大雅存。诗来重嘘借，未敢对人言。斗酒相劳苦，清吟未寂寥。岂应耽落魄，或自厌扶摇。礼乐穷逾远，迂疏病转骄。子其称籍籍，吾欲付陶陶。
酬子与·其一
作者：王世贞
朝代：明

一榻专吾过，春风细讨论。子桑容被发，泄柳故应门。抱病雄心改，违时大雅存。诗来重嘘借，未敢对人言。
酬子与·其二
作者：王世贞
朝代：明

斗酒相劳苦，清吟未寂寥。岂应耽落魄，或自厌扶摇。礼乐穷逾远，迂疏病转骄。子其称籍籍，吾欲付陶陶。
酬子相
作者：王世贞
朝代：明

美人忽相赠，佳句比南金。客讶山涛札，予知湖海心。已能苏病骨，不必问知音。把向中庭诵，明河秋色深。但使频辞病，吾生乐自偏。已无官长束，兼得故人怜。雨色残虹外，乡心过雁前。纵有耽诗癖，年来实怕传。
酬子相·其一
作者：王世贞
朝代：明

美人忽相赠，佳句比南金。客讶山涛札，予知湖海心。已能苏病骨，不必问知音。把向中庭诵，明河秋色深。
酬子相·其二
作者：王世贞
朝代：明

但使频辞病，吾生乐自偏。已无官长束，兼得故人怜。雨色残虹外，乡心过雁前。纵有耽诗癖，年来实怕传。
酬屠长卿谈道
作者：王世贞
朝代：明

汉武招炎柄，神威鞭八荒。贵富无终极，欢娱焉得长。上感西母精，譬说将万方。灵药点行尸，非腐仅成僵。太白宦不达，蓬累因风翔。自云大还就，毛骨皆灵香。逍遥竟八极，婉姱凋三光。采石一醉归，鲸背天茫茫。得意失意人，于道皆有妨。其言快人耳，其事令心伤。云■下璇霄，绛节丽朝霜。下迎扫除者，不问陶华阳。柏叶瞿仙童，远胜其师黄。罔象获玄珠，智者空遑遑。窍为聪明凿，羊用岐路亡。才鬼与顽仙，其究安得当。仙成故不顽，才鬼沦披猖。余计业已失，谋君安得臧。不睹襄城辙，大雾迷康庄。自非小儿言，七圣俱彷徨。
酬张幼于对雪见怀之作
作者：王世贞
朝代：明

雪后柴门迹未新，谁将尺素走阳春。应怜短棹山阴客，共是朱弦调里人。超暝楼台同气象，濯风梅柳且精神。相知莫笑多高枕，懒病袁生不为贫。
酬顾不疑
作者：王世贞
朝代：明

秋色衡门好晏眠，忽闻流水两三弦。似窥吴下机云意，有句还酬顾彦先。
酹孙太初墓
作者：王世贞
朝代：明

死不必孙与子，生不必父与祖。突作凭陵千古人，依然寂寞一抔土。道场山阴五十秋，那能华表鹤来游。君看太华莲花掌，应有笙歌在上头。
醇驷之什六章
作者：王世贞
朝代：明

醇驷惟皇，镛贲其镗。赤芾重英，游环锵锵。蒙虎煇煌，在蓟之阳。在蓟之阳，堠戍相望。零雨霏霏，公徂不归。蟏蛸绣戈，有鱼在锜。吐纩离丝，角解筋麋。毋尔施施，猃狁孔滋。自昔徵兵，爰始改霜。今我启行，蔚彼青阳。及霜遣矣，及冰而转。青阳晚矣，三时靡选。稗我甫田，虉我故墉。笃老在公，妇困于红。嶷嶷官胥，以佐岁凶。岂不怀归，王事靡终。维金与帛，司农所宣。劳我玺书，什伍在轩。褐暑絺霜，半菽并飧。岂不怀悲，沈深九阍。王曰师氏，女其于辅。王曰保氏，命女于里。女其奔走，女其禦侮。于嗟耄矣，式相好矣。
醇驷之什六章
作者：王世贞
朝代：明
体裁：四言诗

醇驷惟皇，镛贲其镗。赤芾重英，游环锵锵。蒙虎煇煌，在蓟之阳。在蓟之阳，堠戍相望。（一章）零雨霏霏，公徂不归。蟏蛸绣戈，有鱼在锜。吐纩离丝，角解筋麋。毋尔施施，猃狁孔滋。（二章）自昔徵兵，爰始改霜。今我启行，蔚彼青阳。及霜遣矣，及冰而转。青阳晚矣，三时靡选。（三章）稗我甫田，虉我故墉。笃老在公，妇困于红。嶷嶷官胥，以佐岁凶。岂不怀归，王事靡终。（四章）维金与帛，司农所宣。劳我玺书，什伍在轩。褐暑絺霜，半菽并飧。岂不怀悲，沈深九阍。（五章）王曰师氏，女其于辅。王曰保氏，命女于里。女其奔走，女其禦侮。于嗟耄矣，式相好矣。（六章）
醉中漫歌
作者：王世贞
朝代：明

贵亦一丈夫，贱亦一丈夫。昔脱短裘付酒垆，人人唤我高阳徒。有时醉猎南山下，倒骑萧家生秃驹。人间万事无不作，唯不能作平津客。朅来十载游燕市，眼中茫茫尽堪白。黄金纵积如丘陵，何可枉没长安城。且为尽买中山酒，卧看悠悠世上名。
醉中赠山上人
作者：王世贞
朝代：明

已觅苾刍为酒客，还依兰若筑糟丘。青山看罢无他事，黄卷抛来且自由。六欲界中须让醉，四禅天上始宽愁。狂夫偶作狂颠语，不道生公石点头。
醉后
作者：王世贞
朝代：明

迁官非不好，衰态暗相催。草色将袍去，霜华拟鬓来。罢衙无长牍，呼酒有馀杯。且了今朝事，浮生次第裁。谁道长安近，山城信自稀。隔秋除目到，罢览故人非。久不关吾事，频须理客衣。明年官不解，妻子也应归。
醉后·其一
作者：王世贞
朝代：明

迁官非不好，衰态暗相催。草色将袍去，霜华拟鬓来。罢衙无长牍，呼酒有馀杯。且了今朝事，浮生次第裁。
醉后·其二
作者：王世贞
朝代：明

谁道长安近，山城信自稀。隔秋除目到，罢览故人非。久不关吾事，频须理客衣。明年官不解，妻子也应归。
醉后信口便成九韵
作者：王世贞
朝代：明

王生劝汝一杯酒，自古英雄落人手。冠星饭露竟何限，马足车轮为谁久。昨者磬折少年前，顾影俄然见老丑。枵腹晨昏不得谢，归来仓皇詈其妇。新诗赋就掩关读，风雷为我排晴昼。千秋受驱万象役，曹刘失魄扬马走。但使古人百不欺，笑任雌黄世间口。吴江莼鲈解秋熟，七尺尚属王生有。
醉后信口劝客饮
作者：王世贞
朝代：明

今日为客，挂却头上豸，解我腰间鱼。簪缨缧绁不足道，形骸土木终何如。少年弹棋六博兼摴蒱，一一将置前庭除，与客递起为欢娱。东流之水西上舻，世人自贤吾自愚。客不见洛阳苏生恶少年，开口造化俱无权。横六黄金五车裂，总为城南二顷田。客不见魏齐声势同山丘，厕中死人断君头。黥徒马食相堂下，当时溺者秦应侯。人生反覆难预期，精灵一别千忧随。请看草木有荣悴，荣者何恩怨者谁。丈夫不能龌龊权门取荣贵，驱遣七尺供妻子。又不能仰面看屋梁，万岁千秋亦如此。浊泾清渭何能理，先生一言客记取，拍浮酒船吾足矣。
醉后放言
作者：王世贞
朝代：明

快哉老伶荷锸，至竟还输一筹。死亦不须埋我，教他蚁乐鸢愁。神仙自有官府，朝市翻誇隐沦。何用为渠评骘，醉乡且住逡巡。杖头一瓢共饮，但醉莫问姓名。无才无德老子，半痴半黠先生。秫田七百斛米，屈指未了残年。东家新篘正熟，耐可瓮畔酣眠。
醉后放言·其一
作者：王世贞
朝代：明

快哉老伶荷锸，至竟还输一筹。死亦不须埋我，教他蚁乐鸢愁。
醉后放言·其四
作者：王世贞
朝代：明

秫田七百斛米，屈指未了残年。东家新篘正熟，耐可瓮畔酣眠。
醉后放言其三
作者：王世贞
朝代：明
体裁：六言诗

杖头一瓢共饮，但醉莫问姓名。无才无德老子，半痴半黠先生。
醉后放言其二
作者：王世贞
朝代：明
体裁：六言诗

神仙自有官府，朝市翻誇隐沦。何用为渠评骘，醉乡且住逡巡。
醉后有感
作者：王世贞
朝代：明

春至偏宜醉，醉来心转长。看花那辨色，斗草不成芳。癖就终为懒，忧多转若狂。何时敛轻楫，随意钓沧浪。去日未云久，征途方畏难。客能骄白发，身转羡黄冠。雨雪愁边阻，关山战后看。殷勤仗一醉，莫放酒肠宽。
醉后有感·其一
作者：王世贞
朝代：明

春至偏宜醉，醉来心转长。看花那辨色，斗草不成芳。癖就终为懒，忧多转若狂。何时敛轻楫，随意钓沧浪。
醉后有感·其二
作者：王世贞
朝代：明

去日未云久，征途方畏难。客能骄白发，身转羡黄冠。雨雪愁边阻，关山战后看。殷勤仗一醉，莫放酒肠宽。
醉歌行赠别吴明卿记与明卿别二十五年矣舟行二千里而访我作十日平原饮于其别也情见乎辞
作者：王世贞
朝代：明

君如吕安忆中散，二千里外轻一面。我如廧女待成季，二十五年如过电。无论心腑利断金，各讶头颅白于霰。爱弟频倾澹圃尊，三儿递设弇山宴。河豚虽老乳尚新，石首非时玉初剸。鹅津水酿鸭头碧，虎丘荈压龙芽贱。为君鼓腹受杯斝，为君破戒呼笔研。更有牛耳持赠君，灰心不作城濮战。栏边木药丛几团，溪角桃花委千片。即令醉死亦不辞，人间此人宁再见。
醉歌赠明卿
作者：王世贞
朝代：明

吴生吾为若楚歌，若为吾楚舞。吾歌若舞不易得，窈窕青冥下雷雨。冯夷鼓怒万灵奋，真宰仓皇向谁主。么么碣石溟海外，黯淡齐州一抔土。建安七子开元客，其人往往何足数。昔贤踯躅襄陵辙，今贤龌龊邯郸武。安得神鳌断足立四极，烛龙衔光导玄府。羲和鞭，巨灵斧，王子借尔挥千古。邢州太守朝天来，日日相过问吾汝。曰：大儿孔文举，小儿杨德祖，呜呼吴生勿轻吐。
醉茶轩歌为詹翰林东图作
作者：王世贞
朝代：明

糟丘欲颓酒池涸，嵇家小儿厌狂药。自言欲绝欢伯交，亦不愿受华胥乐。陆郎手着茶七经，却荐此物甘沈冥。先焙顾渚之紫笋，次及扬子之中泠。徐闻蟹眼吐清响，陡觉雀舌流芳馨。定州红瓷玉堪妒，酿作蒙山顶头露。已令学士夸党家，复遣娇娃字纨素。一杯一杯殊未已，狂来忽鞭玄鹤起。七碗初移糟粕觞，五弦更净琵琶耳。吾宗旧事君记无，此醉转觉知音孤。朝贤处处骂水厄，伧父时时呼酪奴。酒耶茶耶俱我友，醉更名茶醒名酒。一身原是太和乡，莫放真空落凡有。
醉调徐汝思不饮
作者：王世贞
朝代：明

去辞杯酒读兵书，明月青山恨有馀。我自三驺车畔饮，看他千骑上头居。
醉赠故张职方重
作者：王世贞
朝代：明

匈奴十万骑，席捲燕山红。羽檄天下兵，谁能辨英雄。张侯尚书郎，倜傥国士风。还他惠文冠，佩我乌号弓。匣中吴钩色，煜煜青芙蓉。三晋侠少年，结束花䯀骢。一呼万众合，片语千金空。还迁缙云氏，上计葡萄宫。颐指金吾帅，长揖司马公。画地作黄河，波涛起其中。挂冠神武外，买田平陵东。匕首铸腰镰，吹愤气成虹。我本落魄人，衣带绁其躬。相携一斗酒，醉眼天朦胧。掷君牛角书，莫令我辈逢。请看长安道，功名谁得终。
醉赠江上人兼示盛生二首
作者：王世贞
朝代：明

远公不戒酒，殊足了吾生。访即披衣出，呼便托钵行。别时轻抖擞，醉后好纵横。懒说亲朋字，穷途障匪轻。莲卷破寥寂，花宫驱郁蒸。故人褦襶子，吾党羯磨僧。净土閒从借，禅心醉可凭。莫题颜远句，人我意堪憎。
醉赠江上人兼示盛生二首·其一
作者：王世贞
朝代：明

远公不戒酒，殊足了吾生。访即披衣出，呼便托钵行。别时轻抖擞，醉后好纵横。懒说亲朋字，穷途障匪轻。
醉赠江上人兼示盛生二首其二
作者：王世贞
朝代：明
体裁：五言律诗

莲卷破寥寂，花宫驱郁蒸。故人褦襶子，吾党羯磨僧。净土閒从借，禅心醉可凭。莫题颜远句，人我意堪憎。
醉过子与余魏二君在坐
作者：王世贞
朝代：明

诸君促席未，吾醉只堪眠。稚子私相命，行杯竞欲前。虚堂启素月，流水待朱弦。㗳尔不能答，炯然心所怜。
醉题书斋二首
作者：王世贞
朝代：明

束书斗酒安吾斋，西风为扫当门柴。即寒薜衣能护几，未贫苔钱欲上阶。一丁世自饶紫绶，二酉吾敢劳青鞋。已无故人车马迹，赖有明月时投怀。蹉跎颜驷不敢陈，寂寂邓禹行笑人。酒龙千秋吐气色，文豹万里甘沈沦。图经山海纫为袖，客馆华阳樵作薪。丈夫头颅可知矣，胡不归把沧江纶。
醉题书斋二首·其一
作者：王世贞
朝代：明

束书斗酒安吾斋，西风为扫当门柴。即寒薜衣能护几，未贫苔钱欲上阶。一丁世自饶紫绶，二酉吾敢劳青鞋。已无故人车马迹，赖有明月时投怀。
醉题书斋二首其二
作者：王世贞
朝代：明
体裁：七言律诗

蹉跎颜驷不敢陈，寂寂邓禹行笑人。酒龙千秋吐气色，文豹万里甘沈沦。图经山海纫为袖，客馆华阳樵作薪。丈夫头颅可知矣，胡不归把沧江纶。
醉题曹子念壁
作者：王世贞
朝代：明

君家一椽如牛屋，门外轮蹄宛相续。老侬自好歌鹧鸪，上客时能舞鸲鹆。床头莫问明日米，盘中且办今夜肉。我笑曹丘非长者，君言王湛真痴叔。丈夫有钱不解使，老向儿曹作驹犊。
采桑度
作者：王世贞
朝代：明

东家乞蚕种，西家乞柔桑。桑蚕尚未得，许欢制衣裳。使君停五马，不复顾蚕饥。侬不食桑叶，那得腹中丝。侬归亦未久，欢去俄已远。下水一尺深，上篙一尺短。
采桑度·其一
作者：王世贞
朝代：明

东家乞蚕种，西家乞柔桑。桑蚕尚未得，许欢制衣裳。
采桑度·其三
作者：王世贞
朝代：明

侬归亦未久，欢去俄已远。下水一尺深，上篙一尺短。
采桑度·其二
作者：王世贞
朝代：明

使君停五马，不复顾蚕饥。侬不食桑叶，那得腹中丝。
采石谒太白祠
作者：王世贞
朝代：明

苔阶拥立壁，遗像挂蟏蛸。诵尔天门句，不风江自涛。千秋无正始，一代见才豪。三山云作供，姑孰水为醪。霞明铜棺日，天堕宫锦袍。那能不相待，空自蹑金鳌。
采芝操
作者：王世贞
朝代：明

坡陀崇阜，草木菁茂。畴其餦者，郁郁三秀。皇帝创始，功冠万古。唐哉虞哉，巢许不知。我以为芝，人以为薇。扣镰长谣，白云沾衣。
采莲曲
作者：王世贞
朝代：明

兰为楫，桂为桡，青丝笮，沙棠舠。十五女儿茜红绡，轻裾明珰芬自飘。花深叶高柰何腰，中有文鹥并逍遥。红蘤绿的一双娇，回眸誇君心语要。何意水长不通桥，横塘别浦多风潮，稀星薄露夜迢迢。
采莲曲
作者：王世贞
朝代：明

千枝婀娜媚朝阳，风汎红衣露碧房。疑是吴王开水殿，酒深初散越姬妆。
采莲童曲
作者：王世贞
朝代：明

莲童白如雪，见侬眼相媚。侬家在南垞，井傍双杨树。
采菱曲
作者：王世贞
朝代：明
体裁：诗

蜻蛉刺水去，不复畏欹斜。渠自爱菱角，侬自爱菱花。
采葛
作者：王世贞
朝代：明

欲明不明闻杼机，卧薪君王来起之，我今采葛以后时。欲明不明闻鐯？，卧薪君王日不休，我今采葛以逍遥。
采葛
作者：王世贞
朝代：明
体裁：乐府曲辞

欲明不明闻杼机，卧薪君王来起之，我今采葛以后时。欲明不明闻鐯�，卧薪君王日不休，我今采葛以逍遥。
采薇操
作者：王世贞
朝代：明

上山采薇，斧冰炊之。旷荡八垠，顾瞻若縻。何所非人，季昆是依。达者互贤，曷救其非。句吴之乡，彼髡庶几。
重九日为庚辰岁昙阳仙师化辰敬成长歌一章志感
作者：王世贞
朝代：明

万历之岁庚在辰，我师拍手谢世尘。西竺西池总西蜀，阳月阳日归阳神。晴霞两片衬腮玉，夕宿数点搏眉颦。凝然金刚不坏身，独立宝座凌秋旻。是时弟子皆伏泣，手剑忽挺光鳞鳞。老生舍身侍香火，自甘佛奴或道民。谈无说有世不一，学士见挽传师真。少将灵迹托彤史，敢以卮言夸素臣。下士闻道只大笑，何意众口成狺狺。吾师可虞日月毁，大教岂逐云雷屯。所怜内境有罗刹，不妨外土来波旬。银环再贶许消息，金篦未引犹沈沦。朝披夕诵了何益，如博日胜还日贫。回头转盻已陈迹，中天圆月十二新。瓣香一缕断复续，风伯为我传峨岷。玉京斟酌沆瀣酒，浊世消渴支离人。云君倘为下阊阖，霞䍐倏见扶飙轮。老生行脚粗已备，芒鞋布衲青纶巾。不辞蹑景渡彼岸，眼底一众俱迷津。更祈仙伴有邹子，大吹黍律回阳春。
重九日登高怀故人
作者：王世贞
朝代：明

频年摇落伴风尘，回首连枝泪满巾。今朝兄弟茱萸酒，却向天涯忆远人。
重创瓦官寺阁过之有作
作者：王世贞
朝代：明

昔时瓦官阁，高与天峥嵘。业火一烧尽，不能烧却万古名。莲花比丘苦缘薄，倾钵诛茅覆檐角。不见如来减劫时，丈六金身亦不恶。
重登岱岳四首
作者：王世贞
朝代：明

夭矫双旌引翠微，千崖欲绝至如归。天门不散真人气，河汉曾窥织女机。峡坼苍龙仍对舞，峰回碧凤旧争飞。唯应处处樱桃发，似有珊瑚缀薜衣。玉琯银璈且莫从，孤筇信汝踏芙蓉。岩腰半捲垂虹带，涧底俄悬落日春。暑霁青天如对染，寒归白雪竟留封。灵芝只晔斋房种，不向秦皇羡五松。平楚苍然万里看，不堪秋思罢冯栏。三千自拥神仙宅，七十空传圣帝坛。北极垂衣阊阖远，中原回首夕阳寒。长馀一掬人间泪，来日风尘未敢弹。大火人间郁欲流，嵯峨萧瑟吐高秋。鸡声忽讶淮南过，鸟迹犹疑舜帝留。返照金泥时自跃，过云石髓迥堪愁。君王未许东封奏，空向长安问子侯。
重登岱岳四首·其一
作者：王世贞
朝代：明

夭矫双旌引翠微，千崖欲绝至如归。天门不散真人气，河汉曾窥织女机。峡坼苍龙仍对舞，峰回碧凤旧争飞。唯应处处樱桃发，似有珊瑚缀薜衣。
重登岱岳四首其三
作者：王世贞
朝代：明
体裁：七言律诗

平楚苍然万里看，不堪秋思罢冯栏。三千自拥神仙宅，七十空传圣帝坛。北极垂衣阊阖远，中原回首夕阳寒。长馀一掬人间泪，来日风尘未敢弹。
重登岱岳四首其二
作者：王世贞
朝代：明
体裁：七言律诗

玉琯银璈且莫从，孤筇信汝踏芙蓉。岩腰半捲垂虹带，涧底俄悬落日春。暑霁青天如对染，寒归白雪竟留封。灵芝只晔斋房种，不向秦皇羡五松。
重登岱岳四首其四
作者：王世贞
朝代：明
体裁：七言律诗

大火人间郁欲流，嵯峨萧瑟吐高秋。鸡声忽讶淮南过，鸟迹犹疑舜帝留。返照金泥时自跃，过云石髓迥堪愁。君王未许东封奏，空向长安问子侯。
重登金山作
作者：王世贞
朝代：明

春山春望郁葱哉，矫首扶桑黛色开。沧海潮吞丹鹫去，大江天捲白龙来。凭陵不尽千秋语，辽落长悲六代才。为喜摩尼施珠在，振衣还上妙高台。苍藤绝巘锁丹寮，忽有钟声至泬寥。万堞对分天堑色，千樯争上海门潮。云低雁鹜行时断，日落鼋鼍卧转骄。屈指旧游君莫哂，十年吾岂愧渔樵。
重登金山作·其一
作者：王世贞
朝代：明

春山春望郁葱哉，矫首扶桑黛色开。沧海潮吞丹鹫去，大江天捲白龙来。凭陵不尽千秋语，辽落长悲六代才。为喜摩尼施珠在，振衣还上妙高台。
重登金山作·其二
作者：王世贞
朝代：明

苍藤绝巘锁丹寮，忽有钟声至泬寥。万堞对分天堑色，千樯争上海门潮。云低雁鹜行时断，日落鼋鼍卧转骄。屈指旧游君莫哂，十年吾岂愧渔樵。
重纪五子篇 其一 汪司马道昆
作者：王世贞
朝代：明

司马诚国器，豁落不庸庸。兼济文武资，南北倚折冲。爱弟若一身，怜才见春风。五十佐元枢，犹在塞与通。高卧黄山表，健笔吐如虹。珠玑走荒裔，金石耀幽宫。如发汲郡藏，孰当檀左锋。自余友太原，涊然畏雕虫。济南贵叶玉，物论时不同。所以千秋叶，唾手归宗工。
重纪五子篇 其三 余宪副曰德
作者：王世贞
朝代：明

德甫宦不达，衔饥卧西山。散发听樵歌，轻舠弄潺湲。宁无临川屐，不踏城市间。举世称高节，吾独叹微言。昔闻双井徒，竭蹶趋险艰。旦夕费雕锼，不救岩石顽。解曾一决之，浊流遂泛澜。左蠡稍自清，匡庐出孱颜。遂令洪都瑟，疏越表三叹。正始岂必多，滥觞良亦难。
重纪五子篇 其二 吴参政国伦
作者：王世贞
朝代：明

昔我先司马，列棘遴楚士。于时独明卿，裒然拔其萃。拓落厌时趣，纵横富篇制。已窥正始格，复探作者意。失鹄必反求，贯革有余锐。颇余东方谑，不作公孙媚。吏道亦自工，时违巧相避。二始稍见收，三斥竟成踬。桃李倾骄日，幽兰自憔悴。开径樊口田，卖文成活计。却问诸少年，畴能一兼诣。
重纪五子篇 其五 张中丞九一
作者：王世贞
朝代：明

胎簪昔中折，桐柏亦涓涓。张生一振之，矫矫遂无前。平原称盗骊，霜夜拭龙渊。昔与宗生角，推锋互瑕坚。一矢银潢漏，再矢月胁穿。隽声绛灌耳，沦落二十年。晚途始见收，改服事戎旃。密饵间阏氏，飞书降右贤。山甫城朔方，吉甫颂其贤。自非如椽笔，畴能勒燕然。
重纪五子篇 其四 张御史大夫佳胤
作者：王世贞
朝代：明

岷峨孕才秀，铜梁嗣临邛。昔托艺苑盟，均年如弟兄。岂无竹林隽，坦陀让山公。处则若渊停，沛则九有丰。五领开府节，三奏保障功。谈笑杯俎间，立除肘腋凶。既表文士用，复解书生穷。追锋一召入，立拜留侯封。黔黎既膻悦，翰管亦景从。而我独何为，亹亹称赤松。
重纪五子篇·汪司马道昆
作者：王世贞
朝代：明

司马诚国器，豁落不庸庸。兼济文武资，南北倚折冲。爱弟若一身，怜才见春风。五十佐元枢，犹在塞与通。高卧黄山表，健笔吐如虹。珠玑走荒裔，金石耀幽宫。如发汲郡藏，孰当檀左锋。自余友太原，涊然畏雕虫。济南贵叶玉，物论时不同。所以千秋叶，唾手归宗工。昔我先司马，列棘遴楚士。于时独明卿，裒然拔其萃。拓落厌时趣，纵横富篇制。已窥正始格，复探作者意。失鹄必反求，贯革有余锐。颇余东方谑，不作公孙媚。吏道亦自工，时违巧相避。二始稍见收，三斥竟成踬。桃李倾骄日，幽兰自憔悴。开径樊口田，卖文成活计。却问诸少年，畴能一兼诣。德甫宦不达，衔饥卧西山。散发听樵歌，轻舠弄潺湲。宁无临川屐，不踏城市间。举世称高节，吾独叹微言。昔闻双井徒，竭蹶趋险艰。旦夕费雕锼，不救岩石顽。解曾一决之，浊流遂泛澜。左蠡稍自清，匡庐出孱颜。遂令洪都瑟，疏越表三叹。正始岂必多，滥觞良亦难。岷峨孕才秀，铜梁嗣临邛。昔托艺苑盟，均年如弟兄。岂无竹林隽，坦陀让山公。处则若渊停，沛则九有丰。五领开府节，三奏保障功。谈笑杯俎间，立除肘腋凶。既表文士用，复解书生穷。追锋一召入，立拜留侯封。黔黎既膻悦，翰管亦景从。而我独何为，亹亹称赤松。胎簪昔中折，桐柏亦涓涓。张生一振之，矫矫遂无前。平原称盗骊，霜夜拭龙渊。昔与宗生角，推锋互瑕坚。一矢银潢漏，再矢月胁穿。隽声绛灌耳，沦落二十年。晚途始见收，改服事戎旃。密饵间阏氏，飞书降右贤。山甫城朔方，吉甫颂其贤。自非如椽笔，畴能勒燕然。
重过张太学因赠二首
作者：王世贞
朝代：明

忆昨丁年客，听歌子夜长。葡萄浓不泻，琼树俨分行。别思花如霰，归途月似霜。重来但立壁，蜗迹在胡床。万里皇华节，殷勤委巷寻。向来逢一饭，兹意失千金。易忆穷途事，谁馀往日心。茫茫燕市筑，曲罢几知音。
重过张太学因赠二首·其一
作者：王世贞
朝代：明

忆昨丁年客，听歌子夜长。葡萄浓不泻，琼树俨分行。别思花如霰，归途月似霜。重来但立壁，蜗迹在胡床。
重过张太学因赠二首其二
作者：王世贞
朝代：明
体裁：五言律诗

万里皇华节，殷勤委巷寻。向来逢一饭，兹意失千金。易忆穷途事，谁馀往日心。茫茫燕市筑，曲罢几知音。
野人歌自嘲
作者：王世贞
朝代：明

鶢鶋畏钟鼓，鲁人不肯听。三日飨东门，栖栖竟何营。白鱼自称龙，豫且摇其手。䘍尾短铁钩，胡为在若口。人道野人无所干，曾骑款段客长安。人道野人有所求，白云高卧僧房幽。野人双足顿如绁，野人双鬓半成雪。杖头沽酒钱欲尽，袖里投书字将灭。红尘风吹大道间，若个不作红尘颜。老鸱啖尽腐鼠骨，始信鹓雏心自閒。
野人歌自嘲
作者：王世贞
朝代：明
体裁：古风

鶢鶋畏钟鼓，鲁人不肯听。三日飨东门，栖栖竟何营。白鱼自称龙，豫且摇其手。虿尾短铁钩，胡为在若口。人道野人无所干，曾骑款段客长安。人道野人有所求，白云高卧僧房幽。野人双足顿如绁，野人双鬓半成雪。杖头沽酒钱欲尽，袖里投书字将灭。红尘风吹大道间，若个不作红尘颜。老鸱啖尽腐鼠骨，始信鹓雏心自閒。
野田黄雀行
作者：王世贞
朝代：明

黄雀摩天飞，乃遭鸷鸟搏。不遇訇农君，微物焉见录。东家张罗网，黏竿黏黄雀。西家得黄雀，置之巾箱中。哺食养毛羽，纵之归大空。何以报弘农，四世作三公。何以结信缘，约指一双环。道逢白额虎，帖尾复低头。流矢在足心，刺刺如有求。不忍为拔矢，踊跃登山坳。矫为风伯鞭，㸌为电光流。返顾决一咀，皮骨倏无存。命亦不在大，报亦不在恩。念此野田雀，气结不能言。
金吾行赠戴锦衣
作者：王世贞
朝代：明

金吾缇骑不可当，迥若饥鹘搏大荒。碧瓦雕甍战崷屼，貂裘玉勒纷辉光。但令奚雏剪头至，赤手卧夺黄金章。人间陆海天茫茫，岂无英雄遂俛昂。戴子不肯誇身强，邀我坐我堂中床。葡萄暖发茵陈香，羽声春激白帝霜。五侯七贵他自足，要令名姓登词场。呜呼戴子一洗金吾色，野人愧杀尚书郎。
金吾行赠戴锦衣
作者：王世贞
朝代：明
体裁：诗

金吾缇骑不可当，迥若饥鹘搏大荒。碧瓦雕甍战崷屼，貂裘玉勒纷辉光。
但令奚雏剪头至，赤手卧夺黄金章。人间陆海天茫茫，岂无英雄遂俯昂。
戴子不肯夸身强，邀我坐我堂中床。葡萄暖发茵陈香，羽声春激白帝霜。
五侯七贵他自足，要令名姓登词场。呜呼戴子一洗金吾色，野人愧杀尚书郎。
金坛王叟六十寿之
作者：王世贞
朝代：明

同是缑山裔，况同花甲周。唯偏金坛隐，独领瑶池秋。瑶池碧桃若鸡卵，更有交梨大于盌。君如欲勒弇岭名，共策踰轮追穆满。
金坛王叟六十寿之
作者：王世贞
朝代：明
体裁：古风

同是缑山裔，况同花甲周。唯偏金坛隐，独领瑶池秋。瑶池碧桃若鸡卵，更有交梨大于碗。君如欲勒弇岭名，共策踰轮追穆满。
金山上人苦行头陀行若一切无涉者得刘子威赠言数百字而犹乞余诗未已为子威所迫勉成一律老夫其尤罪魁也哉
作者：王世贞
朝代：明

刘郎才滚滚，赠汝若干言。是否西来意，将非不二门。细应探业识，难是铲名根。我更沉沦者，群经空自翻。
金山与送者饮别登舟作
作者：王世贞
朝代：明

江天高阁倚傀俄，惜别犹呼金叵罗。送客总归唯月在，游人欲老柰山何。才闻出夹吴音少，稍入中流楚调多。争道壮游官亦得，不知吾意已蹉跎。
金山阁坐候京口酒至
作者：王世贞
朝代：明

阁坐翛然景色殊，沧波远近縠文铺。晴鼋戏水绿于染，健鹘粘天青欲无。极望千峰争日出，中悬一柱擘云孤。倚阑兴剧盻京口，忽有扁舟来百壶。
金泽寺僧为余生日诵经报以一绝
作者：王世贞
朝代：明

除却生辰荐亲外，酒船何处不沈冥。即今四大留何事，劳得山僧为捧经。